Avis juridique important

|

32002D0533

2002/533/ΕΚ: Απόφαση του Συμβουλίου, της 13ης Ιουνίου 2002, για το διορισμό ενός αναπληρωματικού μέλους στην Επιτροπή των Περιφερειών

Επίσημη Εφημερίδα αριθ. L 173 της 03/07/2002 σ. 0013 - 0013

Απόφαση του Συμβουλίουτης 13ης Ιουνίου 2002για το διορισμό ενός αναπληρωματικού μέλους στην Επιτροπή των Περιφερειών(2002/533/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,την απόφαση του Συμβουλίου, της 22ας Ιανουαρίου 2002, για το διορισμό των τακτικών και αναπληρωματικών μελών της Επιτροπής των Περιφερειών(1),Εκτιμώντας ότι, μετά την παραίτηση του κ. John WINTHER, η οποία γνωστοποιήθηκε στο Συμβούλιο στις 25 Απριλίου 2002, έμεινε κενή μία θέση αναπληρωματικού μέλους της Επιτροπής των Περιφερειών,Έχοντας υπόψη την πρόταση της δανικής κυβέρνησης,ΑΠΟΦΑΣΙΖΕΙ:Άρθρο μόνοΟ κ. Mads LEBECH διορίζεται αναπληρωματικό μέλος της Επιτροπής των Περιφερειών σε αντικατάσταση του κ. John WINTHER, και για το υπόλοιπο της θητείας του, δηλαδή έως τις 25 Ιανουαρίου 2006.Λουξεμβούργο, 13 Ιουνίου 2002.Για το ΣυμβούλιοΟ ΠρόεδροςM. Rajoy Brey(1) ΕΕ L 24 της 26.1.2002, σ. 38.


title: Απόφαση (ΕΕ) 2016/1509 του Ευρωπαϊκού Κοινοβουλίου, της 28ης Απριλίου 2016, σχετικά με το κλείσιμο των λογαριασμών της Ευρωπαϊκής Αρχής Τραπεζών για το οικονομικό έτος 2014

text:
               14.9.2016

               EL

               Επίσημη Εφημερίδα της Ευρωπαϊκής Ένωσης

               L 246/221

         ΑΠΌΦΑΣΗ (ΕΕ) 2016/1509 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 28ης Απριλίου 2016
   σχετικά με το κλείσιμο των λογαριασμών της Ευρωπαϊκής Αρχής Τραπεζών για το οικονομικό έτος 2014
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς της Ευρωπαϊκής Αρχής Τραπεζών για το οικονομικό έτος 2014,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς της Ευρωπαϊκής Αρχής Τραπεζών για το οικονομικό έτος 2014, που συνοδεύεται από την απάντηση της Αρχής (1),

               —

               έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2014, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τη σύσταση του Συμβουλίου, της 12ης Φεβρουαρίου 2016, σχετικά με τη χορήγηση απαλλαγής στην Αρχή όσον αφορά την εκτέλεση του προϋπολογισμού για το οικονομικό έτος 2014 (05584/2016 — C8-0086/2016),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΕ) αριθ. 1093/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Τραπεζών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/78/ΕΚ της Επιτροπής (4), και ιδίως το άρθρο 64,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5),

               —

               έχοντας υπόψη τον κατ’ εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (6), και ιδίως το άρθρο 108,

               —

               έχοντας υπόψη το άρθρο 94 και το παράρτημα V του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Οικονομικής και Νομισματικής Πολιτικής (A8-0090/2016),

               1.

               διαπιστώνει ότι οι οριστικοί ετήσιοι λογαριασμοί της Ευρωπαϊκής Αρχής Τραπεζών αντιστοιχούν στους λογαριασμούς που επισυνάπτονται στην έκθεση του Ελεγκτικού Συνεδρίου·

               2.

               εγκρίνει το κλείσιμο των λογαριασμών της Ευρωπαϊκής Αρχής Τραπεζών για το οικονομικό έτος 2014·

               3.

               αναθέτει στον πρόεδρό του να διαβιβάσει την παρούσα απόφαση στον εκτελεστικό διευθυντή της Ευρωπαϊκής Αρχής Τραπεζών, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 409 της 9.12.2015, σ. 111.

      (2)  Βλέπε υποσημείωση 1.

      (3)  ΕΕ L 298 της 26.10.2012, σ. 1.

      (4)  ΕΕ L 331 της 15.12.2010, σ. 12.

      (5)  ΕΕ L 357 της 31.12.2002, σ. 72.

      (6)  ΕΕ L 328 της 7.12.2013, σ. 42.


title: Απόφαση 2011/845/ΚΕΠΠΑ του Συμβουλίου, της 16ης Δεκεμβρίου 2011 , σχετικά με την προσωρινή υποδοχή ορισμένων Παλαιστινίων σε κράτη μέλη της Ευρωπαϊκής Ένωσης

text:
               17.12.2011

               EL

               Επίσημη Εφημερίδα της Ευρωπαϊκής Ένωσης

               L 335/78

         ΑΠΌΦΑΣΗ 2011/845/ΚΕΠΠΑ ΤΟΥ ΣΥΜΒΟΥΛΊΟΥ
   της 16ης Δεκεμβρίου 2011
   σχετικά με την προσωρινή υποδοχή ορισμένων Παλαιστινίων σε κράτη μέλη της Ευρωπαϊκής Ένωσης
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29 και το άρθρο 31 παράγραφος1,
   Εκτιμώντας τα ακόλουθα:

               (1)

               Στις 17 Νοεμβρίου 2010 το Συμβούλιο εξέδωσε την απόφαση 2010/694/ΚΕΠΠΑ σχετικά με την προσωρινή υποδοχή ορισμένων Παλαιστινίων σε κράτη μέλη της Ευρωπαϊκής Ένωσης (1), η οποία προβλέπει την παράταση της ισχύος των εθνικών τους αδειών εισόδου και παραμονής στο έδαφος των κρατών μελών που αναφέρονται στην κοινή θέση 2002/400/ΚΕΠΠΑ του Συμβουλίου, της 21ης Μαΐου 2002, σχετικά με την προσωρινή υποδοχή ορισμένων Παλαιστινίων σε κράτη μέλη της Ευρωπαϊκής Ένωσης (2), για περαιτέρω περίοδο 12 μηνών.

               (2)

               Βάσει της αξιολόγησης της εφαρμογής της κοινής θέσης 2002/400/ΚΕΠΠΑ, το Συμβούλιο θεωρεί σκόπιμη την παράταση της ισχύος των εν λόγω αδειών, για περαιτέρω περίοδο 12 μηνών,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα κράτη μέλη που αναφέρονται στο άρθρο 2 της κοινής θέσης 2002/400/ΚΕΠΠΑ παρατείνουν την ισχύ των εθνικών αδειών εισόδου και παραμονής που χορηγούνται σύμφωνα με το άρθρο 3 της εν λόγω κοινής θέσης, για περαιτέρω περίοδο 12 μηνών.
   Άρθρο 2
   Το Συμβούλιο αξιολογεί την εφαρμογή της κοινής θέσης 2002/400/ΚΕΠΠΑ εντός έξι μηνών από την έκδοση της παρούσας απόφασης.
   Άρθρο 3
   Η παρούσα απόφαση αρχίζει να ισχύει από την ημέρα της έκδοσής της.

      Βρυξέλλες, 16 Δεκεμβρίου 2011.

            Για το Συμβούλιο

            Ο Πρόεδρος

         T. NALEWAJK

      (1)  ΕΕ L 303 της 19.11.2010, σ. 13.

      (2)  ΕΕ L 138 της 28.5.2002, σ. 33.


title: Απόφαση (ΕΕ) 2015/1027 του Συμβουλίου, της 23ης Ιουνίου 2015, για το καθεστώς που εφαρμόζεται στους αποσπασμένους στη Γενική Γραμματεία του Συμβουλίου εμπειρογνώμονες και την κατάργηση της απόφασης 2007/829/ΕΚ

text:
               30.6.2015

               EL

               Επίσημη Εφημερίδα της Ευρωπαϊκής Ένωσης

               L 163/40

         ΑΠΌΦΑΣΗ (ΕΕ) 2015/1027 ΤΟΥ ΣΥΜΒΟΥΛΊΟΥ
   της 23ης Ιουνίου 2015
   για το καθεστώς που εφαρμόζεται στους αποσπασμένους στη Γενική Γραμματεία του Συμβουλίου εμπειρογνώμονες και την κατάργηση της απόφασης 2007/829/ΕΚ
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 240 παράγραφος 2,
   Εκτιμώντας τα ακόλουθα:

               (1)

               Η απόσπαση εμπειρογνωμόνων μπορεί να είναι χρήσιμη για τη Γενική Γραμματεία του Συμβουλίου («η ΓΓΣ»), όταν αυτή επικουρεί το Ευρωπαϊκό Συμβούλιο και το Συμβούλιο σύμφωνα με το άρθρο 235 παράγραφος 4 και το άρθρο 240 παράγραφος 2 της Συνθήκη για τη λειτουργία της Ευρωπαϊκής Ένωσης (ΣΛΕΕ) αντίστοιχα, παρέχοντάς της τη δυνατότητα να αξιοποιεί το υψηλό επίπεδο γνώσεων και επαγγελματικής πείρας των εν λόγω εμπειρογνωμόνων, ιδιαίτερα σε τομείς στους οποίους η σχετική εμπειρογνωμοσύνη δεν είναι άμεσα διαθέσιμη στο πλαίσιο της ίδιας της ΓΓΣ.

               (2)

               Η ανταλλαγή επαγγελματικής πείρας και γνώσεων στο πεδίο των ευρωπαϊκών πολιτικών θα πρέπει να υποστηρίζεται μέσω της προσωρινής τοποθέτησης εμπειρογνωμόνων από τους δημόσιους τομείς των κρατών μελών (αποσπασμένων εθνικών εμπειρογνωμόνων — «ΑΕΕ») ή από δημόσιους διακυβερνητικούς οργανισμούς («ΔΚΟ»).

               (3)

               Προβλέπεται ότι οι ΑΕΕ θα αποκτούν κατά τη διάρκεια της απόσπασής τους στη ΓΓΣ γνώσεις που θα τους βοηθήσουν κατά την εκτέλεση των καθηκόντων τους σε μελλοντικές Προεδρίες του Συμβουλίου.

               (4)

               Τα δικαιώματα και οι υποχρεώσεις των εμπειρογνωμόνων θα πρέπει να διασφαλίζουν ότι οι ανωτέρω εκτελούν τα καθήκοντά τους με αποκλειστικό γνώμονα τα συμφέροντα της ΓΓΣ.

               (5)

               Δεδομένου του προσωρινού χαρακτήρα του έργου τους και του ειδικού καθεστώτος που τους διέπει, οι εμπειρογνώμονες δεν θα πρέπει να αναλαμβάνουν την άσκηση, εξ ονόματος της ΓΓΣ, καθηκόντων που εμπίπτουν στη σφαίρα αρμοδιοτήτων δημοσίου δικαίου της τελευταίας, όπως αυτές ορίζονται στις Συνθήκες, εκτός των παρεκκλίσεων που προβλέπονται στην παρούσα απόφαση.

               (6)

               Θα πρέπει να προσδιορισθούν οι όροι απασχόλησης των εμπειρογνωμόνων και να εφαρμόζονται ανεξάρτητα από την προέλευση των δημοσιονομικών πιστώσεων που χρησιμοποιούνται για την κάλυψη των σχετικών δαπανών.

               (7)

               Δεδομένου ότι οι κανόνες που θεσπίζονται με την παρούσα απόφαση θα πρέπει να αντικαταστήσουν τους κανόνες της απόφασης 2007/829/ΕΚ του Συμβουλίου (1), η εν λόγω απόφαση θα πρέπει να καταργηθεί, με την προϋπόθεση ότι θα συνεχίσει να εφαρμόζεται σε όλες τις τρέχουσες, κατά τη στιγμή της έναρξης ισχύος της παρούσας απόφασης, αποσπάσεις.

               (8)

               Ο κανονισμός (ΕΕ, Ευρατόμ) αριθ. 1023/2013 του Ευρωπαϊκού Κοινοβουλίου και του Συμβουλίου (2) τροποποίησε τον κανονισμό υπηρεσιακής κατάστασης των υπαλλήλων της Ευρωπαϊκής Ένωσης, καθώς και το καθεστώς που εφαρμόζεται στο λοιπό προσωπικό της Ευρωπαϊκής Ένωσης (ο «κανονισμός υπηρεσιακής κατάστασης») και ιδίως το παράρτημα VII,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   ΚΕΦΑΛΑΙΟ I

      ΓΕΝΙΚΕΣ ΔΙΑΤΑΞΕΙΣ

   Άρθρο 1
   Πεδίο εφαρμογής
   1.   Οι κανόνες που θεσπίζονται με την παρούσα απόφαση εφαρμόζονται στους εμπειρογνώμονες οι οποίοι πληρούν τις προϋποθέσεις του άρθρου 2 και είναι αποσπασμένοι στη ΓΓΣ προς το συμφέρον του Ευρωπαϊκού Συμβουλίου και του Συμβουλίου, είναι δε:

               α)

               είτε αποσπασμένοι εθνικοί εμπειρογνώμονες («ΑΕΕ»), στους οποίους περιλαμβάνονται εμπειρογνώμονες που είναι αποσπασμένοι:

                           i)

                           από τις δημόσιες διοικήσεις των κρατών μελών, σε εθνικό ή σε περιφερειακό επίπεδο·

                           ii)

                           με την επιφύλαξη κατά περίπτωση έγκρισης από τη ΓΓΣ, από εργοδότη εκτός εθνικής ή περιφερειακής δημόσιας διοίκησης κράτους μέλους, εφόσον το συμφέρον της ΓΓΣ δικαιολογεί τη μεταφορά ειδικής εμπειρογνωμοσύνης ως προσωρινό μέτρο, υπό την προϋπόθεση ότι ο εργοδότης:

                                       —

                                       είναι ανεξάρτητο πανεπιστήμιο ή ερευνητικός οργανισμός που δεν αναδιανέμει κέρδη, ή

                                       —

                                       αποτελεί ουσιαστικά μέρος του δημόσιου τομέα, όπως ορίζεται από την εθνική νομοθεσία του εν λόγω εργοδότη.

                     Οι ΑΕΕ είναι δυνατόν να αποτελούν το αντικείμενο ανέξοδης απόσπασης («ΑΑ»)·

               β)

               είτε εμπειρογνώμονες στο πλαίσιο ανέξοδης απόσπασης από δημόσιο διακυβερνητικό οργανισμό («ΔΚΟ») (με εξαίρεση τους οργανισμούς της Ένωσης κατά την έννοια του άρθρου 1α παράγραφος 2 του κανονισμού υπηρεσιακής κατάστασης), σε περιπτώσεις που απαιτείται η μεταφορά ειδικών γνώσεων ή εμπειρογνωμοσύνης.

         2.   Τα άρθρα 18, 19 και 20 δεν εφαρμόζονται στους εμπειρογνώμονες που αποτελούν το αντικείμενο ΑΑ.
   Άρθρο 2
   Όροι απόσπασης
   Για να είναι επιλέξιμοι για απόσπαση στη ΓΓΣ, οι εμπειρογνώμονες πρέπει:

               1)

               να έχουν εργασθεί για τον εργοδότη τους ως μόνιμοι υπάλληλοι ή ως συμβασιούχοι για 12 μήνες τουλάχιστον πριν από την απόσπασή τους·

               2)

               να παραμένουν στην υπηρεσία του εργοδότη τους κατά τη διάρκεια της απόσπασής τους·

               3)

               να διαθέτουν επαγγελματική πείρα τουλάχιστον τριών ετών πλήρους απασχόλησης στη διεκπεραίωση διοικητικών, επιστημονικών, τεχνικών, συμβουλευτικών ή εποπτικών καθηκόντων σχετικών με την εκτέλεση των καθηκόντων που τους ανατίθενται. Ο εργοδότης υποβάλλει στη ΓΓΣ, πριν από την απόσπαση, βεβαίωση απασχόλησης του εμπειρογνώμονα η οποία καλύπτει τους τελευταίους δώδεκα μήνες·

               4)

               να έχουν την ιθαγένεια κράτους μέλους.
               Κατά παρέκκλιση από το πρώτο εδάφιο του παρόντος σημείου, οι εμπειρογνώμονες που είναι υπήκοοι τρίτου κράτους μπορούν να αποσπώνται από ΔΚΟ· στις εξαιρετικές αυτές περιπτώσεις, η ΓΓΣ διασφαλίζει ότι δεν υφίσταται σύγκρουση συμφερόντων και ότι η ανεξαρτησία και η συνοχή των πολιτικών και δραστηριοτήτων της ΓΓΣ είναι εξασφαλισμένη.

               5)

               να γνωρίζουν άριστα μία επίσημη γλώσσα της Ένωσης και να έχουν ικανοποιητική γνώση μιας δεύτερης γλώσσας ώστε να μπορούν να εκπληρώσουν τα καθήκοντά τους.

         Άρθρο 3
   Διαδικασία επιλογής
   1.   Οι εμπειρογνώμονες επιλέγονται με ανοιχτή και διαφανή διαδικασία, οι πρακτικές λεπτομέρειες της οποίας καθορίζονται βάσει του άρθρου 32.
   Με την επιφύλαξη του άρθρου 2 σημείο 4, οι εμπειρογνώμονες αποσπώνται σε όσο το δυνατόν ευρύτερη γεωγραφική βάση μεταξύ των υπηκόων των κρατών μελών. Τα κράτη μέλη και η ΓΓΣ συνεργάζονται για την κατά το δυνατόν διατήρηση της ισορροπίας ανδρών και γυναικών και το σεβασμό της αρχής των ίσων ευκαιριών.
   2.   Πρόσκληση εκδήλωσης ενδιαφέροντος αποστέλλεται στις μόνιμες αντιπροσωπείες των κρατών μελών ή των ΔΚΟ, ανάλογα με την περίπτωση. Η πρόσκληση αναφέρει τις περιγραφές των θέσεων, τα κριτήρια επιλογής και την προθεσμία υποβολής των αιτήσεων.
   3.   Όλες οι αιτήσεις διαβιβάζονται στη ΓΓΣ μέσω της μόνιμης αντιπροσωπείας των κρατών μελών ή μέσω του τμήματος ανθρώπινων πόρων του ΔΚΟ.
   4.   Σε δεόντως αιτιολογημένες και εξαιρετικές περιπτώσεις, προς το συμφέρον του Ευρωπαϊκού Συμβουλίου, η ΓΓΣ δύναται να αποφασίσει την επιλογή εμπειρογνώμονα χωρίς να προσφύγει στις διαδικασίες επιλογής που προβλέπονται στις παραγράφους 1, 2 και 3.
   5.   Η απόσπαση εμπειρογνωμόνων υπόκειται στις ειδικές απαιτήσεις και τη δημοσιονομική ικανότητα της ΓΓΣ.
   6.   Η ΓΓΣ δημιουργεί ατομικό φάκελο για τον εμπειρογνώμονα. Ο εν λόγω φάκελος περιέχει τις σχετικές διοικητικές πληροφορίες.
   Άρθρο 4
   Διοικητική διαδικασία απόσπασης
   1.   Η απόσπαση διενεργείται με ανταλλαγή επιστολών μεταξύ του Γενικού Διευθυντή Διοίκησης της ΓΓΣ και, κατά περίπτωση, της μόνιμης αντιπροσωπείας του οικείου κράτους μέλους ή του ΔΚΟ. Η μόνιμη αντιπροσωπεία θα πρέπει επίσης να ενημερώνεται σχετικά με οποιαδήποτε απόσπαση υπηκόων του κράτους μέλους της από ΔΚΟ. Ο τόπος της απόσπασης και η ομάδα καθηκόντων στην οποία θα ενταχθεί ο εμπειρογνώμονας (AD ή AST, όπως ορίζεται στον κανονισμό υπηρεσιακής κατάστασης) αναφέρονται στην ανταλλαγή επιστολών. Στην ανταλλαγή επιστολών αναφέρονται επίσης ο προϊστάμενος του εμπειρογνώμονα σε επίπεδο Γενικής Διεύθυνσης, η διεύθυνση, η μονάδα ή υπηρεσίας στην οποία αποσπάται ο εμπειρογνώμονας, καθώς και λεπτομερής περιγραφή των καθηκόντων που καλείται να εκτελέσει. Στην ανταλλαγή επιστολών επισυνάπτεται αντίγραφο του καθεστώτος που εφαρμόζεται στον εμπειρογνώμονα.
   2.   Η ανέξοδη βραχυπρόθεσμη απόσπαση («ΑΒΑ») εμπειρογνωμόνων, όπως αναφέρεται στο κεφάλαιο IV, μπορεί να εγκριθεί κατά περίπτωση. Η έγκριση αυτή λαμβάνει υπόψη τον τόπο πρόσληψης του εμπειρογνώμονα, τη Γενική Διεύθυνση στην οποία αποσπάται ο εμπειρογνώμονας, τη γεωγραφική ισορροπία που αναφέρεται στο άρθρο 3 παράγραφος 1 δεύτερο εδάφιο και τα προτεινόμενα καθήκοντα.
   Άρθρο 5
   Περίοδος απόσπασης
   1.   Η περίοδος της απόσπασης έχει ελάχιστη διάρκεια έξι μηνών και μέγιστη δύο ετών. Μπορεί να ανανεωθεί διαδοχικά για συνολικό χρονικό διάστημα τεσσάρων ετών.
   Σε εξαιρετικές περιπτώσεις, ωστόσο, κατόπιν αιτήσεως του αρμόδιου Γενικού Διευθυντή της ΓΓΣ και κατόπιν συμφωνίας με τον εργοδότη του εμπειρογνώμονα, ο Γενικός Διευθυντής Διοίκησης της ΓΓΣ μπορεί να εγκρίνει μία ή περισσότερες παρατάσεις της απόσπασης για μέγιστη περίοδο δύο ακόμη ετών μετά το τέλος της τετραετίας που αναφέρεται στο πρώτο εδάφιο.
   2.   Η περίοδος απόσπασης καθορίζεται εξαρχής στην ανταλλαγή επιστολών που αναφέρεται στο άρθρο 4 παράγραφος 1. Η ίδια διαδικασία εφαρμόζεται σε περίπτωση οποιασδήποτε ανανέωσης ή παράτασης της περιόδου απόσπασης.
   3.   Εμπειρογνώμονας ο οποίος είχε στο παρελθόν αποσπασθεί στη ΓΓΣ μπορεί να αποσπασθεί εκ νέου σε αυτήν, υπό τις εξής προϋποθέσεις:

               α)

               ο εμπειρογνώμονας εξακολουθεί να πληροί τους όρους απόσπασης που αναφέρονται στο άρθρο 2·

               β)

               έχει παρέλθει περίοδος τουλάχιστον έξι ετών από τη λήξη της προηγούμενης περιόδου απόσπασης, περιλαμβανομένης της διάρκειας οποιασδήποτε ανανέωσης και παράτασης, ή από οποιαδήποτε μεταγενέστερη σύμβαση εργασίας με τη ΓΓΣ.
               Η παρούσα διάταξη δεν κωλύει τη ΓΓΣ να δεχθεί, πριν από την παρέλευση της εξαετίας από τη λήξη της προηγούμενης περιόδου απόσπασης, την απόσπαση εμπειρογνώμονα του οποίου η προηγούμενη απόσπαση, περιλαμβανόμενης της διάρκειας οποιασδήποτε ανανέωσης και παράτασης, είχε διαρκέσει λιγότερο από έξι έτη. Στην περίπτωση αυτή όμως, η νέα απόσπαση δεν υπερβαίνει το εναπομένον διάστημα έως τη συμπλήρωση της προηγούμενης εξαετίας.

         Άρθρο 6
   Υποχρεώσεις του εργοδότη
   Καθ' όλη τη διάρκεια της απόσπασης, ο εργοδότης του εμπειρογνώμονα συνεχίζει:

               1)

               να καταβάλλει το μισθό του εμπειρογνώμονα·

               2)

               να είναι υπεύθυνος για όλα τα κοινωνικά δικαιώματα του εμπειρογνώμονα και, ειδικότερα, τα δικαιώματα κοινωνικής ασφάλισης, τα ασφαλιστικά και τα συνταξιοδοτικά δικαιώματα· και

               3)

               να διατηρεί, με την επιφύλαξη του άρθρου 10 παράγραφος 2 στοιχείο δ), την υπηρεσιακή κατάσταση του εμπειρογνώμονα, είτε ως μόνιμου υπαλλήλου είτε ως συμβασιούχου, και να ενημερώνει τη Γενική Διεύθυνση Διοίκησης της ΓΓΣ για οποιαδήποτε μεταβολή της υπηρεσιακής κατάστασης του εμπειρογνώμονα, είτε ως μόνιμου υπαλλήλου είτε ως συμβασιούχου.

         Άρθρο 7
   Καθήκοντα
   1.   Οι εμπειρογνώμονες επικουρούν τους μόνιμους υπαλλήλους και το λοιπό προσωπικό της ΓΓΣ και εκτελούν τα καθήκοντα που τους ανατίθενται.
   Τα καθήκοντα που πρέπει να εκτελεί ο εμπειρογνώμονας ορίζονται με κοινή συμφωνία μεταξύ της ΓΓΣ και του εργοδότη:

               α)

               προς το συμφέρον της υπηρεσίας της ΓΓΣ στην οποία αποσπάται ο εμπειρογνώμονας, και

               β)

               λαμβανομένων υπόψη των προσόντων του εμπειρογνώμονα.

         2.   Στα καθήκοντα που ανατίθενται σε εμπειρογνώμονα περιλαμβάνονται, μεταξύ άλλων, η εκπόνηση μελετών και αναλύσεων, η ανταλλαγή γνώσεων μεταξύ των διοικήσεων, η διαχείριση έργων, καθώς και η παροχή βοήθειας προς τις ομάδες και τις προπαρασκευαστικές επιτροπές της ΓΓΣ.
   Κατά παρέκκλιση από την παράγραφο 1 πρώτο εδάφιο και από το πρώτο εδάφιο της παρούσας παραγράφου, ο γενικός γραμματέας μπορεί, κατόπιν προτάσεως του Γενικού Διευθυντή στην υπηρεσία του οποίου έχει τοποθετηθεί ο εμπειρογνώμονας, να αναθέτει συγκεκριμένα καθήκοντα στον εμπειρογνώμονα και να του δίνει εντολή για τη διεξαγωγή μιας ή περισσοτέρων ειδικών αποστολών αφού προηγουμένως βεβαιωθεί ότι δεν υπάρχει καμία πιθανή σύγκρουση συμφερόντων.
   3.   Ο εμπειρογνώμονας συμμετέχει σε αποστολές και συνεδριάσεις μόνον:

               α)

               εφόσον συνοδεύει υπάλληλο ή άλλο μέλος του προσωπικού της ΓΓΣ· ή

               β)

               εάν δεν συνοδεύεται, εφόσον συμμετέχει ως παρατηρητής ή αποκλειστικά για ενημερωτικούς λόγους.

         Πλην ειδικής εντολής που λαμβάνει, σύμφωνα με τους όρους εφαρμογής της παρούσας απόφασης, από το Γενικό Διευθυντή της οικείας υπηρεσίας της ΓΓΣ, ο εμπειρογνώμονας δεν δύναται να δεσμεύει τη ΓΓΣ έναντι τρίτων.
   4.   Η ΓΓΣ παραμένει η μόνη αρμόδια να εγκρίνει τα αποτελέσματα που προκύπτουν από την άσκηση των καθηκόντων του εμπειρογνώμονα.
   5.   Οι οικείες υπηρεσίες της ΓΓΣ, ο εργοδότης του εμπειρογνώμονα και ο ίδιος ο εμπειρογνώμονας καταβάλλουν κάθε δυνατή προσπάθεια ώστε να αποφεύγεται κάθε πραγματική ή δυνητική σύγκρουση συμφερόντων όσον αφορά τα καθήκοντα που θα εκτελεί ο εμπειρογνώμονας κατά τη διάρκεια της απόσπασής του. Προς τούτο, η ΓΓΣ ενημερώνει εγκαίρως τον εμπειρογνώμονα και τον εργοδότη του σχετικά με τα προς ανάληψη καθήκοντα και τους ζητεί να επιβεβαιώσουν γραπτώς ότι δεν διαπιστώνουν κανέναν λόγο για τον οποίο τα εν λόγω καθήκοντα δεν θα πρέπει να ανατεθούν στον εμπειρογνώμονα.
   Ζητείται ιδιαίτερα από τον εμπειρογνώμονα να δηλώσει κάθε ενδεχόμενο ασυμβιβάστου μεταξύ των οικογενειακών του περιστάσεων (και ειδικότερα τυχόν επαγγελματικές δραστηριότητες στενών συγγενών του, μελών της ευρύτερης οικογενείας του ή ουσιαστικά οικονομικά συμφέροντα του ίδιου ή συγγενών του) και των καθηκόντων που προβλέπεται ότι θα εκτελεί κατά τη διάρκεια της απόσπασής του.
   Ο εργοδότης και ο εμπειρογνώμονας δεσμεύονται να δηλώσουν στη ΓΓΣ οποιαδήποτε μεταβολή των περιστάσεων εξαιτίας της οποίας είναι δυνατόν να προκύψει σύγκρουση συμφερόντων κατά τη διάρκεια της απόσπασης.
   6.   Οσάκις η ΓΓΣ θεωρεί ότι η φύση των καθηκόντων του εμπειρογνώμονα απαιτεί να ληφθούν ιδιαίτερες προφυλάξεις ως προς την ασφάλεια, χορηγείται διαβάθμιση ασφαλείας πριν από την απόσπαση του εμπειρογνώμονα.
   7.   Σε περίπτωση μη συμμόρφωσης με τις διατάξεις των παραγράφων 2, 3 και 5 του παρόντος άρθρου, η ΓΓΣ δύναται να τερματίσει την απόσπαση του εμπειρογνώμονα σύμφωνα με τους όρους του άρθρου 10 παράγραφος 2 στοιχείο γ).
   Άρθρο 8
   Δικαιώματα και υποχρεώσεις των εμπειρογνωμόνων
   1.   Κατά τη διάρκεια της περιόδου απόσπασης, ο εμπειρογνώμονας ενεργεί με ακεραιότητα. Ειδικότερα:

               α)

               ο εμπειρογνώμονας εκτελεί τα καθήκοντα που του ανατίθενται και συμπεριφέρεται έχοντας κατά νου αποκλειστικά τα συμφέροντα του Ευρωπαϊκού Συμβουλίου και του Συμβουλίου.
               Ειδικότερα, ο εμπειρογνώμονας, κατά την άσκηση των καθηκόντων του, δεν δέχεται εντολές από τον εργοδότη του, κυβέρνηση ή άλλο πρόσωπο, ιδιωτική επιχείρηση ή δημόσιο φορέα ούτε αναλαμβάνει οποιαδήποτε δραστηριότητα για λογαριασμό τους·

               β)

               ο εμπειρογνώμονας απέχει από κάθε πράξη και ειδικότερα κάθε δημόσια έκφραση γνώμης που δύναται να θίξει την αξιοπρέπεια του λειτουργήματός του στο πλαίσιο της ΓΓΣ·

               γ)

               κάθε εμπειρογνώμονας ενημερώνει τον προϊστάμενό του, εφόσον κατά την άσκηση των καθηκόντων του καλείται να αποφασίσει για το χειρισμό ή την έκβαση υπόθεσης στην οποία έχει ο ίδιος προσωπικό συμφέρον που πιθανόν να θέτει εν αμφιβόλω την ανεξαρτησία του·

               δ)

               ο εμπειρογνώμονας δεν δημοσιεύει ούτε δίνει για δημοσίευση, μόνος ή σε συνεργασία με άλλους, οποιοδήποτε κείμενο του οποίου το θέμα συνδέεται με τη δραστηριότητα της Ένωσης, χωρίς να λάβει σχετική άδεια υπό τις προϋποθέσεις και σύμφωνα με τους κανόνες που ισχύουν στη ΓΓΣ. Η άδεια μπορεί να μη δοθεί μόνο αν η δημοσίευση θα μπορούσε να θίξει τα συμφέροντα της Ένωσης·

               ε)

               όλα τα δικαιώματα σχετικά με εργασίες εκτελούμενες από εμπειρογνώμονα κατά την εκπλήρωση των καθηκόντων του μεταβιβάζονται στη ΓΓΣ·

               στ)

               ο εμπειρογνώμονας διαμένει στον τόπο της απόσπασης ή σε απόσταση από αυτόν που συμβιβάζεται με την ορθή εκτέλεση των καθηκόντων που του ανατίθενται·

               ζ)

               ο εμπειρογνώμονας επικουρεί και συμβουλεύει τους ιεραρχικά ανωτέρους του στην υπηρεσία στην οποία έχει αποσπασθεί και είναι υπεύθυνος απέναντί τους για την εκτέλεση των καθηκόντων που του ανατίθενται.

         2.   Τόσο κατά τη διάρκεια της απόσπασης όσο και μετά τη λήξη της, ο εμπειρογνώμονας τηρεί τη μεγαλύτερη δυνατή εχεμύθεια όσον αφορά σε όλα τα γεγονότα και τις πληροφορίες που ενδέχεται να έχουν υποπέσει στην αντίληψή του κατά την άσκηση των καθηκόντων του ή σε σχέση με αυτήν. Ο εμπειρογνώμονας δεν κοινοποιεί, υπό οποιαδήποτε μορφή και προς οποιοδήποτε μη εξουσιοδοτημένο πρόσωπο κάθε έγγραφο ή πληροφορία που δεν έχει ήδη δημοσιοποιηθεί νομίμως ούτε τα χρησιμοποιεί για προσωπικό όφελος.
   3.   Μετά το τέλος της απόσπασης, ο εμπειρογνώμονας παραμένει υποχρεωμένος να ενεργεί με εντιμότητα και διακριτικότητα κατά την άσκηση των νέων καθηκόντων που του ανατίθενται και την αποδοχή ορισμένων θέσεων και πλεονεκτημάτων.
   Προς τούτο, κατά την τριετία μετά την απόσπαση, ο εμπειρογνώμονας ενημερώνει αμέσως τη ΓΓΣ για οποιαδήποτε καθήκοντα ή εργασίες που είναι πιθανόν να οδηγήσουν σε σύγκρουση συμφερόντων σε σχέση με τις εργασίες που εκτέλεσε κατά τη διάρκεια της περιόδου απόσπασης.
   4.   Ο εμπειρογνώμονας υπόκειται στους κανόνες ασφαλείας που ισχύουν στη ΓΓΣ, περιλαμβανομένων των κανόνων για την προστασία των δεδομένων και των κανόνων προστασίας του δικτύου της ΓΓΣ. Ο εμπειρογνώμονας υπόκειται επίσης στο καθεστώς που διέπει την προστασία των οικονομικών συμφερόντων της Ένωσης.
   5.   Η μη συμμόρφωση προς τις διατάξεις των παραγράφων 1, 2 και 4 του παρόντος άρθρου κατά τη διάρκεια της απόσπασης παρέχει στη ΓΓΣ το δικαίωμα να τερματίσει την απόσπαση του εμπειρογνώμονα σύμφωνα με το άρθρο 10 παράγραφος 2 στοιχείο γ).
   6.   Ο εμπειρογνώμονας ενημερώνει αμέσως τον προϊστάμενό του γραπτώς εάν, κατά τη διάρκεια της απόσπασης, λάβει γνώση γεγονότων βάσει των οποίων τεκμαίρεται η ύπαρξη:

               α)

               πιθανής παράνομης δραστηριότητας, συμπεριλαμβανομένης απάτης ή δωροδοκίας, επιζήμιας για τα συμφέροντα της Ένωσης, ή

               β)

               συμπεριφοράς σχετιζόμενης με την εκπλήρωση επαγγελματικών καθηκόντων που μπορεί να συνιστά σοβαρή παράλειψη συμμόρφωσης προς τις υποχρεώσεις των υπαλλήλων της Ένωσης ή των εμπειρογνωμόνων.

         Η παρούσα παράγραφος ισχύει επίσης και στην περίπτωση σοβαρής παράλειψης συμμόρφωσης προς παρόμοια υποχρέωση εκ μέρους μέλους θεσμικού οργάνου ή κάθε άλλου προσώπου που υπηρετεί σε θεσμικό όργανο ή εργάζεται γι' αυτό.
   7.   Εάν ο προϊστάμενος λάβει κοινοποίηση, όπως αναφέρεται στην παράγραφο 6 του παρόντος άρθρου, λαμβάνει τα μέτρα που προβλέπονται στο άρθρο 22α παράγραφος 2 του κανονισμού υπηρεσιακής κατάστασης. Τα άρθρα 22α, 22β και 22γ του κανονισμού υπηρεσιακής κατάστασης ισχύουν για τον προϊστάμενο, υπό τους όρους του άρθρου 4 παράγραφος 1 της παρούσας απόφασης. Οι διατάξεις αυτές ισχύουν επίσης, κατ' αναλογία, και για τον εν λόγω εμπειρογνώμονα, ώστε να εξασφαλίζεται ο σεβασμός των δικαιωμάτων του.
   Άρθρο 9
   Αναστολή της απόσπασης
   1.   Κατόπιν γραπτής αιτήσεως του εμπειρογνώμονα ή του εργοδότη του και με τη σύμφωνη γνώμη του τελευταίου, η ΓΓΣ δύναται να εγκρίνει μία ή περισσότερες αναστολές της απόσπασης και να καθορίσει τους σχετικούς όρους. Κατά τη διάρκεια της αναστολής:

               α)

               δεν καταβάλλονται οι αποζημιώσεις που προβλέπονται στο άρθρο 19·

               β)

               τα έξοδα που αναφέρονται στο άρθρο 20 αποδίδονται μόνον εφόσον η αναστολή γίνεται αιτήσει της ΓΓΣ.

         2.   Η ΓΓΣ ενημερώνει τον εργοδότη και τη μόνιμη αντιπροσωπεία του οικείου κράτους μέλους.
   Άρθρο 10
   Τερματισμός της περιόδου απόσπασης
   1.   Υπό την επιφύλαξη της παραγράφου 2, η απόσπαση μπορεί να τερματισθεί κατόπιν αιτήσεως της ΓΓΣ ή του εργοδότη, εφόσον έχει υποβληθεί πρότερη ειδοποίηση τριών μηνών. Μπορεί επίσης να τερματισθεί κατόπιν αιτήσεως του εμπειρογνώμονα, υπό την προϋπόθεση ότι έχει υποβληθεί η ίδια πρότερη ειδοποίηση και συμφωνούν ο εργοδότης και η ΓΓΣ.
   2.   Σε ορισμένες εξαιρετικές περιπτώσεις, η απόσπαση μπορεί να τερματισθεί χωρίς πρότερη ειδοποίηση:

               α)

               από τον εργοδότη, εάν το επιβάλλουν ουσιώδη συμφέροντα του εργοδότη,

               β)

               με κοινή συμφωνία μεταξύ της ΓΓΣ και του εργοδότη, κατόπιν αιτήσεως που απευθύνει ο εμπειρογνώμονας και στα δύο μέρη, εάν το απαιτούν ουσιώδη προσωπικά ή επαγγελματικά συμφέροντα του εμπειρογνώμονα·

               γ)

               από τη ΓΓΣ, σε περίπτωση μη συμμόρφωσης του εμπειρογνώμονα με τις υποχρεώσεις που καθορίζονται στην παρούσα απόφαση. Προηγουμένως παρέχεται στον εμπειρογνώμονα η δυνατότητα να απολογηθεί·

               δ)

               από τη ΓΓΣ, σε περίπτωση τερματισμού ή αλλαγής της υπηρεσιακής κατάστασης του εμπειρογνώμονα είτε ως μόνιμου υπαλλήλου του εργοδότη είτε ως συμβασιούχου. Προηγουμένως παρέχεται στον εμπειρογνώμονα η δυνατότητα να απολογηθεί.

         3.   Σε περίπτωση τερματισμού της απόσπασης βάσει της παραγράφου 2 στοιχείο γ), η ΓΓΣ ενημερώνει αμέσως τον εργοδότη και τη μόνιμη αντιπροσωπεία του οικείου κράτους.
   ΚΕΦΑΛΑΙΟ II

      ΟΡΟΙ ΕΡΓΑΣΙΑΣ

   Άρθρο 11
   Κοινωνική ασφάλιση
   1.   Πριν από την έναρξη της περιόδου απόσπασης ο εργοδότης πιστοποιεί στη ΓΓΣ ότι, καθ' όλη την περίοδο της απόσπασής του, ο εμπειρογνώμονας θα εξακολουθεί να υπόκειται στη νομοθεσία κοινωνικής ασφάλισης που εφαρμόζεται στη δημόσια διοίκηση του κράτους μέλους ή στο ΔΚΟ που απασχολεί τον εμπειρογνώμονα. Προς τούτο, η δημόσια διοίκηση του κράτους μέλους διαβιβάζει στη ΓΓΣ το πιστοποιητικό που αναφέρεται στο άρθρο 19 παράγραφος 2 του κανονισμού (ΕΚ) αριθ. 987/2009 του Ευρωπαϊκού Κοινοβουλίου και του Συμβουλίου (3) («φορητό έντυπο Α1»). Ο ΔΚΟ παρέχει στη ΓΓΣ πιστοποιητικό ισοδύναμο με το φορητό έντυπο Α1 και αποδεικνύει ότι η εφαρμοστέα νομοθεσία κοινωνικής ασφάλισης προβλέπει την κάλυψη των δαπανών υγειονομικής περίθαλψης στην αλλοδαπή.
   2.   Από την ημέρα έναρξης της απόσπασής του, ο εμπειρογνώμονας καλύπτεται έναντι του κινδύνου ατυχήματος. Η ΓΓΣ παρέχει στον εμπειρογνώμονα αντίγραφο των ισχυόντων όρων κάλυψής του την ημέρα παρουσίασής του στην αρμόδια υπηρεσία της Γενικής Διεύθυνσης Διοίκησης για τη διεκπεραίωση των διατυπώσεων σχετικά με την απόσπαση.
   3.   Όταν απαιτείται συμπληρωματική ή ειδική ασφάλιση, στο πλαίσιο αποστολής στην οποία ο εμπειρογνώμονας συμμετέχει κατ' εφαρμογή του άρθρου 7 παράγραφος 3 και του άρθρου 29, τα συναφή έξοδα καλύπτονται από τη ΓΓΣ.
   Άρθρο 12
   Ωράριο εργασίας
   1.   Ο εμπειρογνώμονας υπόκειται στο ισχύον καθεστώς της ΓΓΣ όσον αφορά το ωράριο εργασίας και τις ρυθμίσεις για το ελαστικό ωράριο, ανάλογα με τις απαιτήσεις της θέσης στην οποία τοποθετείται εντός της ΓΓΣ.
   2.   Ο εμπειρογνώμονας εργάζεται με πλήρες ωράριο καθ' όλη την περίοδο απόσπασης. Κατόπιν δεόντως αιτιολογημένη αίτησης Γενικής Διεύθυνσης και εφόσον τούτο δεν αντιβαίνει προς τα συμφέροντα της ΓΓΣ, η ΓΓΣ δύναται να επιτρέψει στον εμπειρογνώμονα να εργάζεται με μειωμένο ωράριο, με τη συμφωνία του εργοδότη.
   3.   Σε περίπτωση που επιτρέπεται η μερική απασχόληση, ο εμπειρογνώμονας εργάζεται τουλάχιστον το ήμισυ του κανονικού ωραρίου εργασίας.
   4.   Οι αποζημιώσεις που ισχύουν στη ΓΓΣ για συνεχή ή εκ περιτροπής υπηρεσία ή για επιφυλακή δύνανται να χορηγούνται στους εμπειρογνώμονες.
   Άρθρο 13
   Απουσία λόγω ασθένειας ή ατυχήματος
   1.   Στην περίπτωση απουσίας λόγω ασθένειας ή ατυχήματος, ο εμπειρογνώμονας ειδοποιεί τον προϊστάμενό του το συντομότερο δυνατόν, προσδιορίζοντας τον τόπο όπου ευρίσκεται. Ο εμπειρογνώμονας υποχρεούται να προσκομίσει, εφόσον απουσιάσει πέραν τριών συνεχών ημερών, ιατρικό πιστοποιητικό και ενδέχεται να υποβληθεί σε ιατρικό έλεγχο που διοργανώνεται από τη ΓΓΣ.
   2.   Όταν οι απουσίες του εμπειρογνώμονα λόγω ασθενείας ή ατυχήματος δεν υπερβαίνουν μεν τις τρεις ημέρες, εντός όμως περιόδου δώδεκα μηνών έχουν υπερβεί το όριο των δώδεκα ημερών, ο εμπειρογνώμονας υποχρεούται να προσκομίζει ιατρικό πιστοποιητικό για κάθε νέα απουσία λόγω ασθενείας ή ατυχήματος.
   3.   Εάν η απουσία λόγω ασθενείας ή ατυχήματος υπερβαίνει τον ένα μήνα ή τη διάρκεια του χρόνου που έχει ήδη υπηρετήσει ο εμπειρογνώμονας, ανάλογα με την περίοδο που είναι εκτενέστερη, αναστέλλεται αυτομάτως η καταβολή των αποζημιώσεων του άρθρου 19 παράγραφοι 1 και 2. Η παρούσα παράγραφος δεν εφαρμόζεται στην περίπτωση ασθένειας συνδεόμενης με κυοφορία. Η απουσία λόγω ασθένειας ή ατυχήματος δεν δύναται να παραταθεί πέραν της διάρκειας απόσπασης του ενδιαφερομένου.
   4.   Ωστόσο, ο εμπειρογνώμονας ο οποίος υπήρξε θύμα ατυχήματος συνδεόμενου με την εργασία του, το οποίο συνέβη κατά τη διάρκεια της απόσπασης, συνεχίζει να εισπράττει το πλήρες ποσό των αποζημιώσεων των παραγράφων 1 και 2 του άρθρου 19, καθ' όλη τη διάρκεια της ανικανότητάς του προς εργασία και έως το τέλος της περιόδου απόσπασης.
   Άρθρο 14
   Ετήσια άδεια, ειδική άδεια και αργίες
   1.   Με την επιφύλαξη των ειδικών διατάξεων που θεσπίζονται στην παρούσα απόφαση, ο εμπειρογνώμονας υπόκειται στους κανόνες που ισχύουν στη ΓΓΣ όσον αφορά την ετήσια άδεια, την ειδική άδεια και τις αργίες.
   2.   Η άδεια υπόκειται σε προηγούμενη έγκριση της υπηρεσίας στην οποία έχει τοποθετηθεί ο εμπειρογνώμονας.
   3.   Κατόπιν δεόντως αιτιολογημένης αιτήσεως του εργοδότη, είναι δυνατόν να χορηγηθούν από τη ΓΓΣ έως και δύο ημέρες ειδικής άδειας ανά περίοδο δώδεκα μηνών. Οι αιτήσεις εξετάζονται κατά περίπτωση.
   4.   Οι ημέρες ετήσιας άδειας που δεν έχουν ληφθεί έως το τέλος της περιόδου απόσπασης εκπίπτουν.
   5.   Εμπειρογνώμονας του οποίου η διάρκεια απόσπασης είναι κατώτερη των έξι μηνών δύναται να λάβει, κατόπιν αιτιολογημένης αιτήσεως εκ μέρους του, ειδική άδεια με απόφαση του Γενικού Διευθυντή της υπηρεσίας στην οποία έχει τοποθετηθεί. Η εν λόγω ειδική άδεια δεν δύναται να υπερβαίνει τις τρεις ημέρες για ολόκληρη την περίοδο της απόσπασης. Πριν από τη χορήγηση αυτής της άδειας, ο Γενικός Διευθυντής της υπηρεσίας ζητεί διαβούλευση με το Γενικό Διευθυντή Διοίκησης.
   Άρθρο 15
   Ειδική επιμορφωτική άδεια
   Το παρόν άρθρο εφαρμόζεται σε εμπειρογνώμονες των οποίων η διάρκεια απόσπασης είναι έξι μήνες ή περισσότερο.
   Κατά παρέκκλιση από την παράγραφο 3 του άρθρου 14, η ΓΓΣ δύναται να χορηγεί πρόσθετη ειδική άδεια ούτως ώστε ο εμπειρογνώμονας να συμμετάσχει σε επιμόρφωση που χορηγείται από τον εργοδότη, κατόπιν δεόντως αιτιολογημένης αίτησης του εργοδότη ενόψει της επανένταξης του εμπειρογνώμονα. Οι αποζημιώσεις του άρθρου 19 δεν καταβάλλονται κατά τη διάρκεια της εν λόγω πρόσθετης ειδικής άδειας.
   Άρθρο 16
   Άδειες μητρότητας και πατρότητας
   1.   Ο εμπειρογνώμονας υπόκειται στο ισχύον καθεστώς της ΓΓΣ όσον αφορά τις άδειες μητρότητας και πατρότητας.
   2.   Στις περιπτώσεις που η εθνική νομοθεσία του εργοδότη της εμπειρογνώμονα προβλέπει μεγαλύτερη άδεια μητρότητας, κατόπιν αιτήσεως της εμπειρογνώμονα και συμφωνίας του εργοδότη, η απόσπαση αναστέλλεται για το διάστημα που υπερβαίνει την περίοδο που χορηγείται από τη ΓΓΣ. Στην περίπτωση αυτή, στο τέλος της απόσπασης, και εφόσον δικαιολογείται από το συμφέρον της ΓΓΣ, προστίθεται στην απόσπαση περίοδος ίση προς τη διάρκεια της αναστολής της.
   3.   Κατά παρέκκλιση από την παράγραφο 1, η εμπειρογνώμονας έχει τη δυνατότητα να ζητήσει αναστολή της απόσπασης για διάστημα ίσο προς τη συνολική άδεια μητρότητας που χορηγήθηκε, κατόπιν συμφωνίας του εργοδότη. Στην περίπτωση αυτή, στο τέλος της απόσπασης, και εφόσον δικαιολογείται από το συμφέρον της ΓΓΣ, προστίθεται στην απόσπαση περίοδος ίση προς τη διάρκεια της αναστολής της.
   4.   Οι παράγραφοι 2 και 3 ισχύουν επίσης στις περιπτώσεις υιοθεσίας.
   Άρθρο 17
   Διαχείριση και έλεγχος
   Η διαχείριση και ο έλεγχος του ωραρίου εργασίας και των απουσιών αποτελεί καθήκον της Γενικής Διεύθυνσης Διοίκησης της ΓΓΣ και της Γενικής Διεύθυνσης ή της υπηρεσίας στην οποία έχει τοποθετηθεί ο εμπειρογνώμονας, σύμφωνα με τους κανόνες και τις διαδικασίες που ισχύουν στη ΓΓΣ.
   ΚΕΦΑΛΑΙΟ III

      ΑΠΟΖΗΜΙΩΣΕΙΣ ΚΑΙ ΕΞΟΔΑ

   Άρθρο 18
   Υπολογισμός των αποζημιώσεων και των εξόδων ταξιδίου
   1.   Για τους σκοπούς της παρούσας απόφασης, οι τόποι πρόσληψης, απόσπασης και επιστροφής ενός εμπειρογνώμονα καθορίζονται από τη ΓΓΣ ως προς τη γεωγραφική θέση των τόπων αυτών βάσει του γεωγραφικού πλάτους και μήκους, όπως προσδιορίζεται σε κατάλληλη βάση δεδομένων από την αρμόδια για τους διορισμούς αρχή της ΓΓΣ.
   2.   Η γεωγραφική απόσταση που αναφέρεται στα άρθρα 19 και 20 της παρούσας απόφασης μεταξύ του τόπου απόσπασης, αφενός, και του τόπου πρόσληψης ή επιστροφής, αφετέρου, καθορίζεται από την απόσταση ορθοδρομίας μεταξύ των δύο σημείων σύμφωνα με το γεωγραφικό πλάτος και μήκος τους βάσει του συστήματος συντεταγμένων WGS 84 (Παγκόσμιου Γεωδαιτικού Συστήματος 1984).
   3.   Για τους σκοπούς της παρούσας απόφασης:

               α)

               ως τόπος πρόσληψης νοείται ο τόπος στον οποίο ο ΑΕΕ ασκούσε τα καθήκοντά του για τον εργοδότη πριν από την απόσπασή του·

               β)

               ως τόπος απόσπασης νοούνται οι Βρυξέλλες·

               γ)

               ως τόπος επιστροφής νοείται ο τόπος στον οποίο ο ΑΕΕ θα ασκήσει την κύρια δραστηριότητά του μετά τη λήξη της απόσπασης.

         Ο τόπος πρόσληψης διευκρινίζεται στην ανταλλαγή επιστολών που αναφέρεται στο άρθρο 4 παράγραφος 1. Ο τόπος επιστροφής καθορίζεται βάσει δήλωσης του εργοδότη.
   4.   Για τους σκοπούς του παρόντος άρθρου, περιστάσεις οι οποίες προκύπτουν από καθήκοντα που εκτελεί ο ΑΕΕ για κράτος μέλος διαφορετικό από εκείνο του τόπου απόσπασης ή για ΔΚΟ δεν λαμβάνονται υπόψη.
   Άρθρο 19
   Αποζημιώσεις
   1.   Ο ΑΕΕ δικαιούται ημερήσια αποζημίωση διαμονής καθ' όλη τη διάρκεια της περιόδου απόσπασης με τα ίδια κριτήρια που εφαρμόζονται στην αποζημίωση αποδημίας των υπαλλήλων σύμφωνα με το άρθρο 4 του παραρτήματος VII του κανονισμού υπηρεσιακής κατάστασης. Εάν πληρούνται τα κριτήρια αυτά, η ημερήσια αποζημίωση ανέρχεται σε 128,67 ευρώ. Σε αντίθετη περίπτωση, ανέρχεται σε 32,18 ευρώ.
   2.   Ο ΑΕΕ δικαιούται, για όλο το διάστημα της απόσπασής του, πρόσθετη μηνιαία αποζημίωση καταβαλλόμενη όπως εμφαίνεται στον κατωτέρω πίνακα:

               Γεωγραφική απόσταση μεταξύ του τόπου πρόσληψης και του τόπου απόσπασης
               (σε km)

               Ποσό σε ευρώ

               0 - 150

               0,00

               > 150

               82,70

               > 300

               147,03

               > 500

               238,95

               > 800

               385,98

               > 1 300

               606,55

               > 2 000

               726,04

         3.   Οι αποζημιώσεις που αναφέρονται στις παραγράφους 1 και 2 του παρόντος άρθρου προορίζονται να καλύψουν επίσης δαπάνες απομάκρυνσης των ΑΕΕ και ενδεχόμενα ετήσια έξοδα ταξιδίου στα οποία υποβάλλονται κατά τη διάρκεια της απόσπασης. Οι αποζημιώσεις καταβάλλονται κατά τις περιόδους αποστολής, ετήσιας άδειας, άδειας μητρότητας, πατρότητας ή υιοθεσίας, ειδικής άδειας και αργιών που χορηγούνται από τη ΓΓΣ, με την επιφύλαξη των άρθρων 14, 15 και 16. Στις περιπτώσεις που επιτρέπεται η μειωμένη απασχόληση, ο ΑΕΕ δικαιούται μειωμένες αποζημιώσεις σε αναλογική βάση.
   4.   Κατά την ανάληψη των καθηκόντων του, ο ΑΕΕ δικαιούται προκαταβολή ίση προς 75 ημερήσιες αποζημιώσεις διαμονής, η δε καταβολή της συνεπάγεται απώλεια κάθε δικαιώματος νέων αποζημιώσεων διαβίωσης για την περίοδο στην οποία αντιστοιχεί. Σε περίπτωση που τα καθήκοντα του ΑΕΕ στη ΓΓΣ λήξουν οριστικά προτού παρέλθει η περίοδος που λαμβάνεται υπόψη για τον υπολογισμό της προκαταβολής, ο ΑΕΕ επιστρέφει υποχρεωτικά το τμήμα της προκαταβολής που αντιστοιχεί στο υπόλοιπο της περιόδου αυτής.
   5.   Κατά την ανταλλαγή των επιστολών που προβλέπεται στο άρθρο 4 παράγραφος 1, ο εργοδότης ενημερώνει τη ΓΓΣ σχετικά με κάθε παροχή ανάλογη με εκείνες των παραγράφων 1 και 2 του παρόντος άρθρου την οποία εισπράττει ο ΑΕΕ. Τα σχετικά ποσά αφαιρούνται από τις αντίστοιχες αποζημιώσεις που καταβάλλει η ΓΓΣ στον ΑΕΕ.
   6.   Η επικαιροποίηση των αποδοχών και των αποζημιώσεων σύμφωνα με το άρθρο 65 και το παράρτημα XI του κανονισμού υπηρεσιακής κατάστασης εφαρμόζεται αυτόματα στη μηνιαία αποζημίωση και την αποζημίωση διαβίωσης το μήνα που ακολουθεί την έγκρισή τους και χωρίς αναδρομική ισχύ. Μετά την προσαρμογή, τα νέα ποσά δημοσιεύονται στη σειρά C της Επίσημης Εφημερίδας της Ευρωπαϊκής Ένωσης.
   Άρθρο 20
   Έξοδα ταξιδίου
   1.   Ο ΑΕΕ δικαιούται κατ' αποκοπή επιστροφή των δαπανών μετακίνησής του κατά την έναρξη της απόσπασης.
   2.   Η κατ' αποκοπή επιστροφή των δαπανών πραγματοποιείται βάσει αποζημίωσης που υπολογίζεται ανά χιλιόμετρο της γεωγραφικής απόστασης μεταξύ του τόπου πρόσληψης και του τόπου απόσπασης. Η χιλιομετρική αποζημίωση καθορίζεται σύμφωνα με τις διατάξεις του άρθρου 7 του παραρτήματος VII του κανονισμού υπηρεσιακής κατάστασης.
   3.   Μετά τη λήξη της απόσπασης, ο ΑΕΕ δικαιούται επιστροφή των δαπανών μετακίνησης του ιδίου προς τον τόπο επιστροφής. Η επιστροφή αυτή δεν μπορεί να συνεπάγεται καταβολή ποσού υψηλότερου από εκείνο που θα μπορούσε να λάβει ο ΑΕΕ εάν επέστρεφε στον τόπο πρόσληψής του.
   4.   Οι δαπάνες μετακίνησης των μελών της οικογενείας του ΑΕΕ δεν επιστρέφονται.
   Άρθρο 21
   Αποστολές και δαπάνες αποστολής
   1.   Ο εμπειρογνώμονας μπορεί να σταλεί σε αποστολή, τηρουμένων των διατάξεων του άρθρου 7 παράγραφοι 2 και 3.
   2.   Οι δαπάνες αποστολής του επιστρέφονται σύμφωνα με τους κανόνες και όρους που ισχύουν στη ΓΓΣ.
   Άρθρο 22
   Επιμόρφωση
   Ο εμπειρογνώμονας δικαιούται να συμμετέχει στις επιμορφωτικές δράσεις που διοργανώνει η ΓΓΣ, εφόσον το δικαιολογεί το συμφέρον της ΓΓΣ. Κατά τη λήψη της απόφασης για συμμετοχή του εμπειρογνώμονα σε δράσεις αυτού του είδους, λαμβάνονται υπόψη τα εύλογα συμφέροντά του, ιδίως από την άποψη της εξέλιξης της σταδιοδρομίας του μετά την απόσπαση.
   Άρθρο 23
   Διοικητικές διατάξεις
   1.   Ο εμπειρογνώμονας παρουσιάζεται την πρώτη ημέρα της απόσπασής του στην αρμόδια υπηρεσία της Γενικής Διεύθυνσης Διοίκησης για τη διεκπεραίωση των σχετικών διοικητικών διατυπώσεων. Ο εμπειρογνώμονας αναλαμβάνει υπηρεσία την πρώτη ή τη δέκατη έκτη ημέρα του μηνός.
   2.   Οι πληρωμές γίνονται από τη ΓΓΣ σε ευρώ, προς τραπεζικό λογαριασμό που ανοίγεται σε τραπεζικό ίδρυμα στην Ένωση.
   ΚΕΦΑΛΑΙΟ IV

      ΕΜΠΕΙΡΟΓΝΩΜΟΝΕΣ ΣΕ ΑΝΕΞΟΔΗ ΒΡΑΧΥΠΡΟΘΕΣΜΗ ΑΠΟΣΠΑΣΗ

   Άρθρο 24
   Εμπειρογνώμονες σε ανέξοδη βραχυπρόθεσμη απόσπαση
   1.   Ένας εξαιρετικά ειδικευμένος εμπειρογνώμονας μπορεί να αποσπασθεί στη ΓΓΣ στο πλαίσιο «ΑΒΑ» για την εκτέλεση εξειδικευμένων καθηκόντων για μέγιστη περίοδο έξι μηνών, η οποία μπορεί να παραταθεί σύμφωνα με το άρθρο 25 παράγραφος 1.
   Με την επιφύλαξη τυχόν αντίθετης συμφωνίας μεταξύ της ΓΓΣ και της διοίκησης που αποσπά τον εμπειρογνώμονα στο πλαίσιο ΑΒΑ, η απόσπαση αυτή δεν συνεπάγεται την καταβολή τυχόν αποζημίωσης ή δαπάνης για τη ΓΓΣ πλην, κατά περίπτωση, εκείνων που προβλέπονται στο άρθρο 29.
   2.   Με την επιφύλαξη των άρθρων 25 έως 29, το καθεστώς που προβλέπεται στα άρθρα 1 έως 17, 21 έως 23 και 30 έως 32 εφαρμόζεται επίσης στους εμπειρογνώμονες σε ΑΒΑ.
   3.   Με την επιφύλαξη του άρθρου 8, η συμπεριφορά του εμπειρογνώμονα σε ΑΒΑ αντικατοπτρίζει πάντοτε το γεγονός ότι είναι αποσπασμένος στη ΓΓΣ και είναι πάντοτε προσαρμοσμένη στην αξιοπρέπεια της θέσης του στη ΓΓΣ.
   Άρθρο 25
   Ανανέωση και παράταση της ανέξοδης βραχυπρόθεσμης απόσπασης
   1.   Το διάστημα του άρθρου 24 παράγραφος 1 μπορεί να παραταθεί μία φορά για μέγιστη περίοδο έξι μηνών. Σε εξαιρετικές περιπτώσεις, η ΓΓΣ μπορεί, ωστόσο, να αποφασίσει να χορηγήσει παράταση πέραν των έξι μηνών.
   2.   Ο εμπειρογνώμονας σε ΑΒΑ δύναται να αποσπασθεί εκ νέου στη ΓΓΣ σύμφωνα με τους κανόνες που ορίζονται στην παρούσα απόφαση, υπό την προϋπόθεση ότι μεσολαβεί περίοδος τουλάχιστον ενός έτους μεταξύ του τέλους της προηγούμενης περιόδου απόσπασης και της αρχής της νέας.
   3.   Σε εξαιρετικές περιπτώσεις, η περίοδος ενός έτους που αναφέρεται στην παράγραφο 2 μπορεί να μειωθεί.
   Άρθρο 26
   Περιγραφή καθηκόντων
   1.   Στην ανταλλαγή επιστολών που προβλέπεται στο άρθρο 4 παράγραφος 1 αναφέρεται το αρμόδιο πρόσωπο εντός της Γενικής Διεύθυνσης, της διεύθυνσης, της μονάδας ή άλλης υπηρεσίας στην οποία θα αποσπασθεί ο εμπειρογνώμονας σε ΑΒΑ καθώς και λεπτομερής περιγραφή των καθηκόντων που αυτός καλείται να εκτελέσει.
   2.   Ο εμπειρογνώμονας σε ΑΒΑ λαμβάνει οδηγίες από το αρμόδιο πρόσωπο που αναφέρεται στην παράγραφο 1 σχετικά με τα συγκεκριμένα καθήκοντα.
   Άρθρο 27
   Ασφάλιση
   Με την επιφύλαξη του άρθρου 29 και κατά παρέκκλιση από το άρθρο 11 παράγραφοι 2 και 3, ο εμπειρογνώμονας σε ΑΒΑ καλύπτεται από τη ΓΓΣ κατά των κινδύνων ατυχημάτων, εφόσον δεν καλύπτεται από την ασφάλιση του εργοδότη κατά των ίδιων κινδύνων.
   Άρθρο 28
   Συνθήκες εργασίας
   1.   Κατά παρέκκλιση από το άρθρο 12 παράγραφος 2 δεύτερο εδάφιο, ο εμπειρογνώμονας σε ΑΒΑ εργάζεται αποκλειστικά με πλήρες ωράριο κατά τη διάρκεια της απόσπασής του.
   2.   Το άρθρο 12 παράγραφος 4 δεν εφαρμόζεται στους εμπειρογνώμονες σε ΑΒΑ.
   3.   Το άρθρο 14 παράγραφοι 3 και 5 δεν εφαρμόζεται στους εμπειρογνώμονες σε ΑΒΑ. Ωστόσο, κατόπιν αιτιολογημένης αίτησης που υποβάλλεται από τον εμπειρογνώμονα σε ΑΒΑ, μπορεί να χορηγείται ειδική άδεια με απόφαση του Γενικού Διευθυντή της υπηρεσίας στην οποία έχει αποσπασθεί ο εμπειρογνώμονας σε ΑΒΑ. Η εν λόγω ειδική άδεια δεν δύναται να υπερβαίνει τις 3 ημέρες καθ' όλη τη διάρκεια της απόσπασης. Ο Γενικός Διευθυντής της υπηρεσίας ζητεί προηγούμενη διαβούλευση με το Γενικό Διευθυντή Διοίκησης.
   Άρθρο 29
   Αποστολές
   1.   Εάν ο εμπειρογνώμονας σε ΑΒΑ συμμετέχει σε αποστολές σε τόπο διαφορετικό από τον τόπο απόσπασης, οι δαπάνες του αποδίδονται σύμφωνα με τους κανόνες που ισχύουν για την επιστροφή των δαπανών των αποστολών των υπαλλήλων, εκτός εάν έχει συμφωνηθεί άλλος διακανονισμός μεταξύ της ΓΓΣ και του εργοδότη.
   2.   Εάν, στο πλαίσιο αποστολής, η ΓΓΣ παρέχει στους υπαλλήλους ειδική ασφάλιση υψηλού κινδύνου, η ασφάλιση αυτή παρέχεται επίσης στον εμπειρογνώμονα σε ΑΒΑ που συμμετέχει στην ίδια αποστολή.
   3.   Ο εμπειρογνώμονας σε ΑΒΑ που συμμετέχει σε αποστολή εκτός του εδάφους της ΕΕ υπόκειται στις ρυθμίσεις ασφαλείας που ισχύουν στη ΓΓΣ στο πλαίσιο των εν λόγω αποστολών.
   ΚΕΦΑΛΑΙΟ V

      ΚΑΤΑΓΓΕΛΙΕΣ

   Άρθρο 30
   Καταγγελίες
   Με την επιφύλαξη των δυνατοτήτων άσκησης προσφυγής μετά την ανάληψη καθηκόντων, υπό τους όρους και εντός των προθεσμιών του άρθρου 263 ΣΛΕΕ, κάθε εμπειρογνώμονας μπορεί να υποβάλει καταγγελία στη μονάδα της Γενικής Διεύθυνσης Διοίκησης που είναι αρμόδια για τις καταγγελίες και τα αιτήματα βάσει του κανονισμού υπηρεσιακής κατάστασης, σχετικά με οποιαδήποτε πράξη του γενικού γραμματέα του Συμβουλίου που εκδίδεται δυνάμει της παρούσας απόφασης και θίγει τα συμφέροντα του εμπειρογνώμονα, με εξαίρεση τις αποφάσεις που αποτελούν άμεση συνέπεια αποφάσεων του εργοδότη.
   Η καταγγελία πρέπει να υποβάλλεται εντός προθεσμίας δύο μηνών. Η προθεσμία αυτή αρχίζει από την ημερομηνία κοινοποίησης της απόφασης στον ενδιαφερόμενο, ουδέποτε, όμως, αργότερα από την ημερομηνία κατά την οποία ο ενδιαφερόμενος έλαβε γνώση της απόφασης. Ο Γενικός Διευθυντής Διοίκησης κοινοποιεί στον ενδιαφερόμενο αιτιολογημένη απόφαση εντός προθεσμίας τεσσάρων μηνών από την ημερομηνία υποβολής της καταγγελίας. Εάν κατά τη λήξη της περιόδου αυτής ο εμπειρογνώμονας δεν έχει λάβει απάντηση επί της καταγγελίας, η καταγγελία θεωρείται ότι απορρίφθηκε σιωπηρώς.
   ΚΕΦΑΛΑΙΟ VI

      ΤΕΛΙΚΕΣ ΔΙΑΤΑΞΕΙΣ

   Άρθρο 31
   Παροχή ενημέρωσης
   Οι μόνιμες αντιπροσωπείες όλων των κρατών μελών της ΕΕ ενημερώνονται σε ετήσια βάση σχετικά με τον αριθμό των ΑΕΕ στη ΓΓΣ. Στην ενημέρωση αυτή περιλαμβάνονται επίσης:

               α)

               οι υπηκοότητες των εμπειρογνωμόνων που αποσπώνται από ΔΚΟ βάσει του άρθρου 2 παράγραφος 4 δεύτερο εδάφιο·

               β)

               οποιαδήποτε εξαίρεση από τη διαδικασία επιλογής σύμφωνα με το άρθρο 3 παράγραφος 4·

               γ)

               η τοποθέτηση όλων των εμπειρογνωμόνων·

               δ)

               οποιαδήποτε αναστολή και πρόωρος τερματισμός της απόσπασης των εμπειρογνωμόνων, όπως ορίζεται στα άρθρα 9 και 10·

               ε)

               η ετήσια επικαιροποίηση των αποζημιώσεων των ΑΕΕ σύμφωνα με το άρθρο 19.

         Άρθρο 32
   Ανάθεση αρμοδιοτήτων
   Όλες οι εξουσίες που ανατίθενται στη ΓΓΣ βάσει της παρούσας απόφασης ασκούνται από το Γενικό Γραμματέα του Συμβουλίου. Ο γενικός γραμματέας του Συμβουλίου εξουσιοδοτείται να αναθέτει ορισμένες από τις εξουσίες αυτές ή το σύνολό τους στο Γενικό Διευθυντή Διοίκησης της ΓΓΣ.
   Άρθρο 33
   Κατάργηση πράξεων
   Η απόφαση 2007/829/ΕΚ του Συμβουλίου καταργείται. Ωστόσο, το άρθρο 2 παράγραφος 1 και τα άρθρα 15 έως 19 της απόφασης εξακολουθούν να εφαρμόζονται σε όλες τις τρέχουσες, κατά τη στιγμή της έναρξης ισχύος της παρούσας απόφασης, αποσπάσεις, με την επιφύλαξη του άρθρου 34.
   Άρθρο 34
   Έναρξη ισχύος και εφαρμογή
   Η παρούσα απόφαση τίθεται σε ισχύ την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.
   Εφαρμόζεται σε κάθε νέα απόσπαση ή ανανέωση ή παράταση απόσπασης από την πρώτη ημέρα του μηνός που ακολουθεί την έναρξη ισχύος.

      Λουξεμβούργο, 23 Ιουνίου 2015.

            Για το Συμβούλιο

            Ο Πρόεδρος

         E. RINKĒVIČS

      (1)  Απόφαση 2007/829/ΕΚ του Συμβουλίου, της 5ης Δεκεμβρίου 2007, για το καθεστώς που εφαρμόζεται στους αποσπασμένους στη Γενική Γραμματεία του Συμβουλίου εθνικούς εμπειρογνώμονες και στρατιωτικούς των κρατών μελών και την κατάργηση της απόφασης 2003/479/ΕΚ (ΕΕ L 327 της 13.12.2007, σ. 10).

      (2)  Κανονισμός (ΕΕ, Ευρατόμ) αριθ. 1023/2013 του Ευρωπαϊκού Κοινοβουλίου και του Συμβουλίου, της 22ας Οκτωβρίου 2013, για την τροποποίηση του κανονισμού υπηρεσιακής κατάστασης των υπαλλήλων της Ευρωπαϊκής Ένωσης, καθώς και του καθεστώτος που εφαρμόζεται στο λοιπό προσωπικό της Ευρωπαϊκής Ένωσης (ΕΕ L 287 της 29.10.2013, σ. 15).

      (3)  Κανονισμός (ΕΚ) αριθ. 987/2009 του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, ο οποίος καθορίζει τη διαδικασία εφαρμογής του κανονισμού (ΕΚ) αριθ. 883/2004 για τον συντονισμό των συστημάτων κοινωνικής ασφάλειας (ΕΕ L 284 της 30.10.2009, σ. 1).


Avis juridique important

|

31999D0435

1999/435/ΕΚ: Απόφαση του Συμβουλίου, της 20ής Μαΐου 1999, για τον ορισμό του κεκτημένου του Σένγκεν, προκειμένου να προσδιοριστεί, δυνάμει των οικείων διατάξεων της Συνθήκης για την ίδρυση της Ευρωπαϊκής Κοινότητας και της Συνθήκης για την Ευρωπαϊκή Ένωση, η νομική βάση για κάθε μία από τις διατάξεις ή αποφάσεις που συνιστούν το κεκτημένο του Σένγκεν

Επίσημη Εφημερίδα αριθ. L 176 της 10/07/1999 σ. 0001 - 0016

ΑΠΟΦΑΣΗ ΤΟΥ ΣΥΜΒΟΥΛΙΟΥτης 20ης Μαΐου 1999για τον ορισμό του κεκτημένου του Σένγκεν, προκειμένου να προσδιοριστεί, δυνάμει των οικείων διατάξεων της Συνθήκης για την ίδρυση της Ευρωπαϊκής Κοινότητας και της Συνθήκης για την Ευρωπαϊκή Ένωση, η νομική βάση για κάθε μία από τις διατάξεις ή αποφάσεις που συνιστούν το κεκτημένο του Σένγκεν(1999/435/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Ενεργώντας δυνάμει του άρθρου 2 παράγραφος 1, δεύτερο εδάφιο, πρώτη φράση, του προσαρτημένου στη Συνθήκη για την Ευρωπαϊκή Ένωση και στη Συνθήκη για την ίδρυση της Ευρωπαϊκής Κοινότητας Πρωτοκόλλου, για την ενσωμάτωση του κεκτημένου του Σένγκεν στα πλαίσια της Ευρωπαϊκής Ένωσης (κατωτέρω αναφερόμενο ως "Πρωτόκολλο Σένγκεν"),Εκτιμώντας:(1) Ότι είναι αναγκαίο να καθορισθεί το κεκτημένο του Σένγκεν ώστε το Συμβούλιο να είναι σε θέση να ορίσει τις νομικές βάσεις για κάθε μία από τις διατάξεις του κεκτημένου του Σένγκεν σύμφωνα με την οικεία διάταξη των Συνθηκών.(2) Ότι καθορισμός των νομικών βάσεων είναι απαραίτητος μόνον για εκείνες από τις δεσμευτικές διατάξεις και τις αποφάσεις που συνιστούν το κεκτημένο του Σένγκεν, οι οποίες εξακολουθούν να ισχύουν.(3) Ότι, επομένως, το Συμβούλιο θα πρέπει να προσδιορίσει για ποιές από τις διατάξεις ή αποφάσεις που συνιστούν το κεκτημένο του Σένγκεν δεν είναι απαραίτητο να καθορισθεί η νομική βάση σύμφωνα με την οικεία διάταξη των Συνθηκών,(4) Ότι το συμπέρασμα - κατά το οποίο το Συμβούλιο δεν είναι απαραίτητο ή σκόπιμο να καθορίσει νομικές βάσεις για ορισμένες διατάξεις του κεκτημένου του Σένγκεν σύμφωνα με τις οικείες διατάξεις των συνθηκών - είναι δυνατόν να αιτιολογηθεί με τους κατωτέρω λόγους:α) Η διάταξη δεν έχει δεσμευτική ισχύ, και συγκρίσιμη διαταξη είναι δυνατό να θεσπισθεί από το Συμβούλιο μόνον βάσει πράξεως η οποία δεν παραπέμπει σε νομική βάση μίας εκ των συνθηκών.β) Με την πάροδο του χρόνου ή/και λόγω μεταγενέστερων γεγονότων, η διάταξη κατέστη άνευ αντικειμένου.γ) Η διάταξη αφορά θεσμικές ρυθμίσεις, οι οποίες θα θεωρηθεί ότι θα αντικατασταθούν από διαδικασίες της Ευρωπαϊκής Ένωσης.δ) Το περιεχόμενο της διάταξης καλύπτεται από νομική διάταξη της Ευρωπαϊκής Κοινότητας ή Ευρωπαϊκής Ένωσης, ή από πράξη, υιοθετηθείσα από όλα τα κράτη μέλη, οπότε και καθίσταται άνευ αντικειμένου.ε) Η διάταξη κατέστη άνευ αντικειμένου λόγω της προς σύναψη Συμφωνίας με τη Δημοκρατία της Ισλανδίας και το Βασίλειο της Νορβηγίας, δυνάμει του άρθρου 6 του Πρωτοκόλλου Σένγκεν.στ) Η διάταξη αφορά τομέα, ο οποίος δεν υπάγεται ούτε στις δραστηριότητες τη Κοινότητας ούτε συγκαταλέγεται μεταξύ των στόχων της Ευρωπαϊκής Ένωσης και ως εκ τούτου αφορά έναν εκ των τομέων εκείνων για τους οποίους τα κράτη μέλη επιφυλάσσονται να είναι ελεύθερα να ενεργούν μεμονωμένα. Τούτο αφορά διατάξεις, οι οποίες μπορεί να έχουν σημασία μόνον για σκοπούς υπολογισμού χρηματικών αξιώσεων εκ μέρους των κρατών μελών ή μεταξύ των οικείων κρατών μελών.(5) Ακόμη και αν για έναν εκ των ανωτέρω λόγων το Συμβούλιο δεν θεωρεί απαραίτητο ή σκόπιμο να καθορίσει νομικές βάσεις για συγκεκριμένες διατάξεις του κεκτημένου Σένγκεν, τότε τούτο δεν συνεπάγεται ότι οι εν λόγω διατάξεις καταργούνται ή ότι στερούνται νομικής ισχύος. Δεν θίγονται τα νομικά αποτελέσματα των πράξεων που έχουν εκδοθεί βάσει αυτών των διατάξεων και που εξακολουθούν να ισχύουν.(6) Τα δικαιώματα και οι υποχρεώσεις της Δανίας ρυθμίζονται στο άρθρο 3 του Πρωτοκόλλου Σένγκεν για την ενσωμάτωση του κεκτημένου του Σένγκεν στα πλαίσια της Ευρωπαϊκής Ένωσης και στα άρθρα 1 έως 5 του πρωτοκόλλου σχετικά με τη θέση της Δανίας.ΑΠΟΦΑΣΙΖΕΙ ΤΑ ΕΞΗΣ:Άρθρο 11. Σύμφωνα με το παράρτημα του πρωτοκόλλου Σένγκεν για την ενσωνμάτωση του κεκτημένου του Σένγκεν στα πλαίσια της Ευρωπαϊκής Ένωσης, το κεκτημένο του Σένγκεν περιλαμβάνει όλες τις πράξεις που αναφέρονται στο παράρτημα Α της απόφασης αυτής.2. Το κεκτημένο του Σένγκεν, όπως αναφέρεται στην πραράγραφο 1, θα δημοσιευθεί στην Επίσημη Εφημερίδα των Ευρωπαϊκών Κοινοτήτων, πλην των διατάξεων οι οποίες αναφέρονται στο άρθρο 2 καθώς και εκείνων των διατάξεων οι οποίες κατά την ημερομηνία έκδοσης της παρούσας απόφασης έχουν χαρακτηρισθεί ως "εμπιστευτικές" από την Εκτελεστική Επιτροπή.3. Το Συμβούλιο επιφυλάσσεται του δικαιώματος να δημοσιεύσει στην Επίσημη Εφημερίδα σε μεταγενέστερη χρονική στιγμή και άλλα μέρη του κεκτημένου Σένγκεν, και ειδικότερα διατάξεις, η δημοσίευση των οποίων φαίνεται απαραίτητη για λόγους γενικού συμφέροντος, ή στις οποίες το Συμβούλιο αποδίδει σημασία για την ερμηνεία του κεκτημένου του Σένγκεν.Άρθρο 2Δεν είναι απαραίτητο το Συμβούλιο, ενεργώντας δυνάμει του άρθρου 2 παράγραφος 1, δεύτερο εδάφιο, δεύτερη φράση, του Πρωτοκόλλου του Σένγκεν, να καθορίσει, σύμφωνα με τις οικείες διατάξεις των Συνθηκών, νομική βάση για τις ακόλουθες διατάξεις και αποφάσεις οι οποίες συνιστούν μέρος του κεκτημένου του Σένγκεν:α) τις διατάξεις της Σύμβασης, που υπογράφηκε στις 19 Ιουνίου 1990 στο Σένγκεν, μεταξύ του Βασιλείου του Βελγίου, της Ομοσπονδιακής Δημοκρατίας της Γερμανίας, της Γαλλικής Δημοκρατίας, του Μεγάλου Δουκάτου του Λουξεμβούργου και του Βασιλείου των Κάτω Χωρών, για την εφαρμογή της Συμφωνίας του Σένγκεν, και τη σχετική τελική Πράξη και δηλώσεις ("Σύμβαση του Σένγκεν") του απαριθμούνται στο Τμήμα Ι του Παραρτήματος Β,β) τις διατάξεις των Συμφωνιών Προσχώρησης και των Πρωτοκόλλων της Συμφωνίας του Σένγκεν και της Σύμβασης του Σένγκεν με την Ιταλική Δημοκρατία (υπογραφή στο Παρίσι στις 27 Νοεμβρίου 1990), το Βασίλειο της Ισπανίας και την Πορτογαλική Δημοκρατία (υπογραφή στη Βόννη στις 25 Ιουνίου 1991), την Ελληνική Δημοκρατία (υπογραφή στη Μαδρίτη στις 6 Νοεμβρίου 1992), τη Δημοκρατία της Αυστρίας (υπογραφή στις Βρυξέλλες στις 28 Απριλίου 1995) και το Βασίλειο της Δανίας, τη Δημοκρατία της Φινλανδίας και το Βασίλειο της Σουηδίας (υπογραφή στο Λουξεμβούργο στις 19 Δεκεμβρίου 1996), που απαριθμούνται στο Τμήμα 2 του Παραρτήματος Β,γ) τις αποφάσεις και δηλώσεις της Εκτελεστικής Επιτροπής που έχει συσταθεί με τη Σύμβαση του Σένγκεν, οι οποίες παρατίθενται στο Τμήμα 3 του Παραρτήματος Β,δ) τις αποφάσεις της Κεντρικής ομάδας, οι οποίες ελήφθησαν κατ' εξουσιοδότηση της Εκτελεστικής Επιτροπής και οι οποίες παρατίθενται στο Τμήμα 3 του Παραρτήματος Β.Άρθρο 3Η παρούσα απόφαση έχει άμεση ισχύ.Δημοσιεύεται στην Επίσημη Εφημερίδα των Ευρωπαϊκών Κοινοτήτων.Βρυξέλλες, 20 Μαΐου 1999.Για το ΣυμβούλιοΟ ΠρόεδροςE. BULMAHNΠΑΡΑΡΤΗΜΑ ΑΆρθρο 1ΚΕΚΤΗΜΕΝΟ ΤΟΥ ΣΕΝΓΚΕΝ1. Η Συμφωνία, η οποία υπεγράφη στο Σένγκεν στις 14 Ιουνίου 1985, μεταξύ των Κυβερνήσεων των Κρατών της Οικονομικής Ένωσης του Μπενελούξ, της Ομοσπονδιακής Δημοκρατίας της Γερμανίας και της Γαλλικής Δημοκρατίας σχετικά με τη σταδιακή κατάργηση των ελέγχων στα κοινά τους σύνορα.2. Η Σύμβαση, η οποία υπεγράφη στο Σένγκεν στις 19 Ιουνίου 1990, μεταξύ του Βασιλείου του Βελγίου, της Ομοσπονδιακής Δημοκρατίας της Γερμανίας, της Γαλλικής Δημοκρατίας, του Μεγάλου Δουκάτου του Λουξεμβούργου και του Βασιλείου των Κάτω Χωρών, για την εφαρμογή της Συμφωνίας σχετικά με τη σταδιακή κατάργηση των ελέγχων στα κοινά τους σύνορα, που υπεγράφη στο Σένγκεν στις 14 Ιουνίου 1985, με τη σχετική Τελική Πράξη και τις κοινές δηλώσεις.3. Τα πρωτόκολλα προσχώρησης και τις συμφωνίες στη Συμφωνία του 1985 και η Σύμβαση περί εφαρμογής του 1990 με την Ιταλία (υπεγράφη στο Παρίσι στις 27 Νοεμβρίου 1990), την Ισπανία και την Πορτογαλία (υπεγράφη στο Βόννη στις 25 Ιουνίου 1991), την Ελλάδα (υπεγράφη στη Μαδρίτη στις 6 Νοεμβρίου 1992), την Αυστρία (υπεγράφη στις Βρυξέλλες στις 28 Απριλίου 1995) και τη Δανία, τη Φινλανδία και τη Σουηδία (υπεγράφη στο Λουξεμβούργο στις 19 Δεκεμβρίου 1996), με τις σχετικές Τελικές Πράξεις και δηλώσεις.4. Αποφάσεις και Δηλώσεις της Εκτελεστικής επιτροπής του Σένγκεν.5. Αποφάσεις της Κεντρικής Ομάδας, οι οποίες ελήφθησαν κατ' εξουσιοδότηση της εκτελεστικής Επιτροπής.Αποφάσεις>ΘΕΣΗ ΠΙΝΑΚΑ>Δηλώσεις>ΘΕΣΗ ΠΙΝΑΚΑ>6. Κατάλογος πράξεων που έχουν εκδοθεί για την εφαρμογή της Σύμβασης από τα όργανα στα οποία η Εκτελεστική Επιτροπή έχει μεταβιβάσει εξουσίες λήψης αποφάσεων.Αποφάσεις της Κεντρικής Ομάδας>ΘΕΣΗ ΠΙΝΑΚΑ>ΠΑΡΑΡΤΗΜΑ ΒΆρθρο 2ΤΜΗΜΑ 1Η Σύμβαση, που υπογράφηκε στο Σένγκεν στις 19 Ιουνίου 1990, μεταξύ του Βασιλείου του Βελγίου, της Ομοσπονδιακής Δημοκρατίας της Γερμανίας, της Γαλλικής Δημοκρατίας, του μεγάλου Δουκάτου του Λουξεμβούργου και του Βασιλείου των Κάτω Χωρών, για την εφαρμογή της Συμφωνίας του Σένγκεν:Άρθρο 2 παράγραφος 4Άρθρο 4, όσον αφορά τους ελέγχους των αποσκευών(1)Άρθρο 10 παράγραφος 2Άρθρο 19 παράγραφος 2Άρθρα 28-38 και συναφείς ορισμοί(2)Άρθρο 60Άρθρο 70Άρθρο 74Άρθρο 77-81(3)Άρθρα 83-90(4)Άρθρα 120-125Άρθρα 131-135Άρθρο 137Άρθρα 139-142Τελική Πράξη: Δήλωση 2Τελική Πράξη: Δηλώσεις 4, 5 και 6ΠρωτόκολλοΚοινή ΔήλωσηΔήλωση Υπουργών και ΥφυπουργώνΤΜΗΜΑ 21. Το Πρωτόκολλο, που υπογράφηκε στο Παρίσι στις 27 Νοεμβρίου 1990, για την προσχώρηση της Κυβέρνησης της Ιταλικής Δημοκρατίας στη Συμφωνία μεταξύ των Κυβερνήσεων των κρατών μελών της Οικονομικής Ένωσης του Μπενελούξ, της Ομοσπονδιακής Δημοκρατίας της Γερμανίας και της Γαλλικής Δημοκρατίας για τη σταδιακή κατάργηση των ελέγχων στα κοινά τους σύνορα, που υπογράφηκε στο Σένγκεν στις 14 Ιουνίου 1985.2. Οι ακόλουθες διατάξεις της Συμφωνίας, που υπογράφηκε στο Παρίσι στις 27 Νοεμβρίου 1990, για την προσχώρηση της Ιταλικής Δημοκρατίας στη Σύμβαση, που υπογράφηκε στο Σένγκεν στις 19 Ιουνίου 1990, για την εφαρμογή της Συμφωνίας του Σένγκεν της 14ης Ιουνίου 1985 μεταξύ των κυβερνήσεων κρατών μελών της Οικονομικής Ένωσης του Μπενελούξ, της Ομοσπονδιακής Δημοκρατίας της Γερμανίας και της Γαλλικής δημοκρατίας, η Τελική της Πράξη και οι συναφείς Δηλώσεις:Άρθρο 1Άρθρα 5 και 6Τελική Πράξη: Μέρος ΙΜέρος ΙΙ, δηλώσεις 2 και 3Δήλωση των Υπουργών και Υφυπουργών3. Το Πρωτόκολλο, που υπογράφηκε στη Βόννη στις 25 Ιουνίου 1991, για την προσχώρηση της Κυβέρνησης του Βασιλείου της Ισπανίας στη Συμφωνία των Κυβερνήσεων μεταξύ των κρατών μελών της Οικονομικής Ένωσης του Μπενελούξ, της Ομοσπονδιακής δημοκρατίας της Γερμανίας και της Γαλλικής Δημοκρατίας για τη σταδιακή κατάργηση των ελέγχων στα κοινά τους σύνορα, που υπογράφηκε στο Σένγκεν στις 14 Ιουνίου 1985, όπως είχε τροποποιηθεί με το Πρωτόκολλο για την προσχώρηση της Κυβέρνησης της Ιταλικής Δημοκρατίας, που υπογράφηκε στο Παρίσι στις 27 Νοεμβρίου 1990, και οι δηλώσεις που το συνοδεύουν.4. Οι ακόλουθες διατάξεις της Συμφωνίας, που υπογράφηκε στη Βόννη στις 25 Ιουνίου 1991, για την προσχώρηση του Βασιλείου της Ισπανίας στη Σύμβαση, που υπογράφηκε στο Σένγκεν στις 19 Ιουνίου 1990, για την εφαρμογή της Συμφωνίας του Σένγκεν της 14ης Ιουνίου 1985 μεταξύ των Κυβερνήσεων των κρατών μελών της Οικονομικής Ένωσης του Μπενελούξ, της Ομοσπονδιακής Δημοκρατίας της Γερμανίας και της Γαλλικής Δημοκρατίας, στην οποία είχε προσχωρήσει και η Ιταλική Δημοκρατία με τη Συμφωνία που υπογράφηκε στο Παρίσι στις 27 Νοεμβρίου 1990, η Τελική της Πράξη και οι συναφείς Δηλώσεις:Άρθρο 1Άρθρα 5 και 6Τελική Πράξη: Μέρος ΙΜέρος ΙΙ, δηλώσεις 2 και 3Μέρος ΙΙΙ, δηλώσεις 3 και 4Δήλωση των Υπουργών και Υφυπουργών5. Το Πρωτόκολλο, που υπογράφηκε στη Βόννη στις 25 Ιουνίου 1991, για την προσχώρηση της Κυβέρνησης της Πορτογαλικής Δημοκρατίας στη Συμφωνία μεταξύ των Κυβερνήσεων των κρατών μελών της Οικονομικής Ένωσης του Μπενελούξ, της Ομοσπονδιακής Δημοκρατίας της Γερμανίας και της Γαλλικής Δημοκρατίας για τη σταδιακή κατάργηση των ελέγχων στα κοινά τους σύνορα, που υπογράφηκε στο Σένγκεν στις 14 Ιουνίου 1985, όπως είχε τροποποιηθεί με το Πρωτόκολλο για την προσχώρηση της Κυβέρνησης της Ιταλικής δημοκρατίας, που υπογράφηκε στο Παρίσι στις 27 Νοεμβρίου 1990, και οι δηλώσεις που το συνοδεύουν.6. Οι ακόλουθες διατάξεις της Συμφωνίας, που υπογράφηκε στη Βόννη στις 25 Ιουνίου 1991, για την προσχώρηση της Πορτογαλικής Δημοκρατίας στη Σύμβαση, που υπογράφηκε στο Σένγκεν στις 19 Ιουνίου 1990, για την εφαρμογή της Συμφωνίας του Σένγκεν της 14ης Ιουνίου 1985 μεταξύ των κυβερνήσεων των κρατών μελών της Οικονομικής Ένωσης του Μπενελούξ, της Ομοσπονδιακής Δημοκρατίας της Γερμανίας και της Γαλλικής Δημοκρατίας, στην οποία είχε προσχωρήσει και η Ιταλική Δημοκρατία με τη Συμφωνία που υπογράφηκε στο Παρίσι στις 27 Νοεμβρίου 1990, η Τελική της Πράξη και οι συναφείς δηλώσεις:Άρθρο 1Άρθρα 7 και 8Τελική Πράξη: Μέρος ΙΜέρος ΙΙ, δηλώσεις 2 και 3Μέρος ΙΙΙ, δηλώσεις 2, 3, 4 και 5Δήλωση των Υπουργών και Υφυπουργών7. Το Πρωτόκολλο, που υπογράφηκε στη Μαδρίτη στις 6 Νοεμβρίου 1992, για την προσχώρηση της Κυβέρνησης της Ελληνικής Δημοκρατίας στη Συμφωνία μεταξύ των Κυβερνήσεων των κρατών μελών της Οικονομικής Ένωσης του Μπενελούξ, της Ομοσπονδιακής Δημοκρατίας της Γερμανίας και της Γαλλικής Δημοκρατίας για τη σταδιακή κατάργηση των ελέγχων στα κοινά τους σύνορα, που υπογράφηκε στο Σένγκεν στις 14 Ιουνίου 1985, όπως είχε τροποποιηθεί με τα Πρωτόκολλα για την προσχώρηση της Κυβέρνησης της Ιταλικής Δημοκρατίας, που υπογράφηκε στο Παρίσι στις 27 Νοεμβρίου 1990, και των Κυβερνήσεων του Βασιλείου της Ισπανίας και της Πορτογαλικής Δημοκρατίας, που υπογράφηκε στη Βόννη στις 25 Ιουνίου 1991, και η δήλωση που το συνοδεύει.8. Οι ακόλουθες διατάξεις της Συμφωνίας, που υπογράφηκε στη Μαδρίτη στις 6 Νοεμβρίου 1992, για την προσχώρηση της Ελληνικής Δημοκρατίας στη Σύμβαση, που υπογράφηκε στο Σένγκεν στις 19 Ιουνίου 1990, για την εφαρμογή της Συμφωνίας του Σένγκεν της 14ης Ιουνίου 1985 μεταξύ των κρατών μελών της Οικονομικής Ένωσης του Μπενελούξ, της Ομοσπονδιακής Δημοκρατίας της Γερμανίας και της Γαλλικής Δημοκρατίας, στην οποία είχαν προσχωρήσει η Ιταλική Δημοκρατία με τη Συμφωνία που υπογράφηκε στο Παρίσι στις 27 Νοεμβρίου 1990, και το Βασίλειο της Ισπανίας και η Πορτογαλική Δημοκρατία με τις Συμφωνίες που υπογράφηκαν στη Βόννη στις 25 Ιουνίου 1991, η Τελική της Πράξη και οι συναφείς δηλώσεις:Άρθρο 1Άρθρα 6 και 7Τελική Πράξη: Μέρος ΙΜέρος ΙΙ, δηλώσεις 2, 3 και 4Μέρος ΙΙΙ, δηλώσεις 1 και 3Δήλωση των Υπουργών και Υφυπουργών9. Το Πρωτόκολλο, που υπογράφηκε στις Βρυξέλλες στις 28 Απριλίου 1995, για την προσχώρηση της Κυβέρνησης της Αυστριακής δημοκρατίας στη Συμφωνία των Κυβερνήσεων μεταξύ των κρατών μελών της Οικονομικής Ένωσης του Μπενελούξ, της Ομοσπονδιακής Δημοκρατίας της Γερμανίας και της Γαλλικής Δημοκρατίας για τη σταδιακή κατάργηση των ελέγχων στα κοινά τους σύνορα, που υπογράφηκε στο Σένγκεν στις 14 Ιουνίου 1985, όπως είχε τροποποιηθεί με τα Πρωτόκολλα για την προσχώρηση της Κυβέρνησης της Ιταλικής Δημοκρατίας, του Βασιλείου της Ισπανίας και της Πορτογαλικής Δημοκρατίας, και της Ελληνικής Δημοκρατίας, που υπογράφηκαν αντιστοίχως στις 27 Νοεμβρίου 1990, στις 25 Ιουνίου 1991, και στις 6 Νοεμβρίου 1992.10. Οι ακόλουθες διατάξεις της Συμφωνίας, που υπογράφηκε στις Βρυξέλλες στις 28 Απριλίου 1995, για την προσχώρηση της Αυστριακής Δημοκρατίας στη Σύμβαση, που υπογράφηκε στο Σένγκεν στις 19 Ιουνίου 1990, για την εφαρμογή της Συμφωνίας του Σένγκεν της 14ης Ιουνίου 1985 μεταξύ των Κυβερνήσεων των κρατών μελών της Οικονομικής Ένωσης του Μπενελούξ, της Ομοσπονδιακής Δημοκρατίας της Γερμανίας και της Γαλλικής Δημοκρατίας, στην οποία είχαν προσχωρήσει η Ιταλική Δημοκρατία, το Βασίλειο της Ισπανίας και η Πορτογαλική Δημοκρατία, και η Ελληνική Δημοκρατία με τις Συμφωνίες που υπογράφηκαν αντιστοίχως στις 27 Νοεμβρίου 1990, στις 25 Ιουνίου 1991 και στις 6 Νοεμβρίου 1992, και η Τελική της Πράξη:Άρθρο 1Άρθρα 5 και 6Τελική Πράξη: Μέρος ΙΜέρος ΙΙ, δήλωση 2Μέρος ΙΙΙ11. Το Πρωτόκολλο, που υπογράφηκε στο Λουξεμβούργο στις 19 Δεκεμβρίου 1996, για την προσχώρηση της Κυβέρνησης του Βασιλείου της Δανίας στη Συμφωνία για τη σταδιακή κατάργηση των ελέγχων στα κοινά τους σύνορα, που υπογράφηκε στο Σένγκεν στις 14 Ιουνίου 1985, και η σχετική δήλωση.12. Οι ακόλουθες διατάξεις της Συμφωνίας, που υπογράφηκε στο Λουξεμβούργο στις 19 Δεκεμβρίου 1996, για την προσχώρηση του Βασιλείου της Δανίας στη Σύμβαση για την εφαρμογή της Συμφωνίας του Σένγκεν της 14ης Ιουνίου 1985 για τη σταδιακή κατάργηση των ελέγχων στα κοινά τους σύνορα, που υπογράφηκε στο Σένγκεν στις 19 Ιουνίου 1990, η Τελική της Πράξη και η σχετική δήλωση:Άρθρο 1Άρθρο 5 παράγραφος 1Άρθρα 7 και 8Τελική Πράξη: Μέρος ΙΜέρος ΙΙ, δήλωση 2Μέρος ΙΙΙΔήλωση των Υπουργών και Υφυπουργών13. Το Πρωτόκολλο, που υπογράφηκε στο Λουξεμβούργο στις 19 Δεκεμβρίου 1996, για την προσχώρηση της Κυβέρνησης της Δημοκρατίας της Φινλανδίας στη Συμφωνία για τη σταδιακή κατάργηση των ελέγχων στα κοινά τους σύνορα, που υπογράφηκε στο Σένγκεν στις 14 Ιουνίου 1985, και η σχετική δήλωση.14. Οι ακόλουθες διατάξεις της Συμφωνίας, που υπογράφηκε στο Λουξεμβούργο στις 19 Δεκεμβρίου 1996, για την προσχώρηση της δημοκρατίας της Φινλανδίας στη Σύμβαση για την εφαρμογή της Συμφωνίας του Σένγκεν της 14ης Ιουνίου 1985 για τη σταδιακή κατάργηση των ελέγχων στα κοινά του σύνορα, που υπογράφηκε στο Σένγκεν στις 19 Ιουνίου 1990, η Τελική της Πράξη και η σχετική δήλωση:Άρθρο 1Άρθρα 6 και 7Τελική Πράξη: Μέρος ΙΜέρος ΙΙ, δήλωση 2Μέρος ΙΙΙ,Δήλωση των Υπουργών και Υφυπουργών15. Το Πρωτόκολλο, που υπογράφηκε στο Λουξεμβούργο στις 19 Δεκεμβρίου 1996, για την προσχώρηση της Κυβέρνησης του Βασιλείου της Σουηδίας στη Συμφωνία για τη σταδιακή κατάργηση των ελέγχων στα κοινά τους σύνορα, που υπογράφηκε στο Σένγκεν στις 14 Ιουνίου 1985, και η σχετική δήλωση.16. Οι ακόλουθες διατάξεις της Συμφωνίας, που υπογράφηκε στο Λουξεμβούργο στις 19 Δεκεμβρίου 1996, για την προσχώρηση του Βασιλείου της Σουηδίας στη Σύμβαση για την εφαρμογή της Συμφωνίας του Σένγκεν της 14ης Ιουνίου 1985 για τη σταδιακή κατάργηση των ελέγχων στα κοινά τους σύνορα που υπογράφηκε στο Σένγκεν στις 19 Ιουνίου 1990, η Τελική της Πράξη και η σχετική δήλωση:Άρθρο1Άρθρα 6 και 7Τελική Πράξη: Μέρος ΙΜέρος ΙΙ, δήλωση 2Μέρος ΙΙΙΔήλωση των Υπουργών και ΥφυπουργώνΤΜΗΜΑ 3Αποφάσεις της Εκτελεστικής Επιτροπής>ΘΕΣΗ ΠΙΝΑΚΑ>Δηλώσεις της Εκτελεστικής Επιτροπής>ΘΕΣΗ ΠΙΝΑΚΑ>Αποφάσεις της Κεντρικής Ομάδας>ΘΕΣΗ ΠΙΝΑΚΑ>(1) Όσον αφορά τους ελέγχους των αποσκευών, το άρθρο 4 έχει ουσιαστικά καταργηθεί, αντικατασταθέν από τον κανονισμό (ΕΟΚ) αριθ. 3925/91 του Συμβουλίου της 19ης Δεκεμβρίου 1991 για την κατάργηση των ελέγχων και διατυπώσεων που εφαρμόζονται στις χειραποσκευές και τις παραδιδόμενες αποσκευές προσώπων που πραγματοποιούν ενδοκοινοτικές πτήσεις καθώς και στις αποσκευές των προσώπων που πραγματοποιούν ενδοκοινοτικό θαλάσσιο ταξίδι (ΕΕ L 374 της 31.12.1991, σ. 4).(2) Έχουν αντικατασταθεί από τη Σύμβαση περί καθορισμού του κράτους που είναι υπεύθυνο για την εξέταση αίτησης παροχής ασύλου η οποία υποβάλλεται σε ένα από τα κράτη μέλη των Ευρωπαϊκών Κοινοτήτων, που υπογράφηκε στο Δουβλίνο στις 15 Ιουνίου 1990 (ΕΕ C 254 της 19.8.1997, σ. 1).(3) Τα άρθρα 77 έως 81 και τα άρθρα 83 έως 90 της ΣΕΣ αντικαθίστανται από την οδηγία 91/477/ΕΟΚ του Συμβουλίου σχετικά με τον έλεγχο της απόκτησης και της κατοχής όπλων. Όσον αφορά τα πολεμικά όπλα, οι αρμοδιότητες των κρατών μελών ορίζονται στο άρθρο 296, παράγραφος 1, σημείο β) της Συνθήκης ΕΚ.(4) Τα άρθρα 77 έως 81 και τα άρθρα 83 έως 90 της ΣΕΣ αντικαθίστανται από την οδηγία 91/477/ΕΟΚ του Συμβουλίου σχετικά με τον έλεγχο της απόκτησης και της κατοχής όπλων. Όσον αφορά τα πολεμικά όπλα, οι αρμοδιότητες των κρατών μελών ορίζονται στο άρθρο 296, παράγραφος 1, σημείο β) της Συνθήκης ΕΚ.


title: Ορισμός μέλους του Ελεγκτικού Συνεδρίου - Szabolcs Fazakas Απόφαση του Ευρωπαϊκού Κοινοβουλίου της 25ης Μαρτίου 2010 σχετικά με τον προτεινόμενο διορισμό του Szabolcs Fazakas ως μέλους του Ελεγκτικού Συνεδρίου (C7-0019/2010 – 2010/0807(NLE))

text:
               7.1.2011

               EL

               Επίσημη Εφημερίδα της Ευρωπαϊκής Ένωσης

               CE 4/68

         Πέμπτη 25 Μαρτίου 2010Ορισμός μέλους του Ελεγκτικού Συνεδρίου - Szabolcs Fazakas
   P7_TA(2010)0078
   Απόφαση του Ευρωπαϊκού Κοινοβουλίου της 25ης Μαρτίου 2010 σχετικά με τον προτεινόμενο διορισμό του Szabolcs Fazakas ως μέλους του Ελεγκτικού Συνεδρίου (C7-0019/2010 – 2010/0807(NLE))
   2011/C 4 E/17
   (Διαβούλευση)

      Το Ευρωπαϊκό Κοινοβούλιο,
   έχοντας υπόψη το άρθρο 286, παράγραφος 2 της Συνθήκης για τη λειτουργία της ΕΕ, σύμφωνα με το οποίο κλήθηκε από το Συμβούλιο να γνωμοδοτήσει (C7-0019/2010),
   έχοντας υπόψη ότι, κατά τη συνεδρίασή της 15ης Μαρτίου 2010, η Επιτροπή Ελέγχου του Προϋπολογισμού άκουσε το ορισθέν από το Συμβούλιο υποψήφιο μέλος του Ελεγκτικού Συνεδρίου,
   έχοντας υπόψη το άρθρο 108 του Κανονισμού του,
   έχοντας υπόψη την έκθεση της Επιτροπής Ελέγχου του Προϋπολογισμού (A7-0038/2010),

               A.

               λαμβάνοντας υπόψη ότι ο Szabolcs Fazakas πληροί τις προϋποθέσεις που καθορίζονται στο άρθρο 286 παράγραφος 1 της Συνθήκης για τη λειτουργία της ΕΕ,

               1.

               εκδίδει θετική γνώμη σχετικά με την πρόταση του Συμβουλίου για τον διορισμό του Szabolcs Fazakas ως μέλους του Ελεγκτικού Συνεδρίου·

               2.

               αναθέτει στον Πρόεδρό του να διαβιβάσει την παρούσα απόφαση στο Συμβούλιο και, προς ενημέρωση, στο Ελεγκτικό Συνέδριο, καθώς επίσης στα λοιπά θεσμικά όργανα της Ευρωπαϊκής Ένωσης και στα ελεγκτικά όργανα των κρατών μελών.


title: 2008/526/ΕΚ: Απόφαση του Ευρωπαϊκού Κοινοβουλίου, της 24ης Απριλίου 2007 , σχετικά με το κλείσιμο των λογαριασμών του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2005

text:
               15.7.2008

               EL

               Επίσημη Εφημερίδα της Ευρωπαϊκής Ένωσης

               L 187/147

      ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

   της 24ης Απριλίου 2007
   σχετικά με το κλείσιμο των λογαριασμών του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2005
   (2008/526/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους τελικούς ετήσιους λογαριασμούς του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2005 (1),
   έχοντας υπόψη την έκθεση του Ελεγκτικού Συνεδρίου για τους τελικούς ετήσιους λογαριασμούς του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2005 συνοδευόμενη από τις απαντήσεις του Ιδρύματος (2),
   έχοντας υπόψη τη σύσταση του Συμβουλίου της 27ης Φεβρουαρίου 2007 (5711/2007 — C6-0080/2007),
   έχοντας υπόψη τη Συνθήκη ΕΚ και συγκεκριμένα το άρθρο 276,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (3) και συγκεκριμένα το άρθρο 185,
   έχοντας υπόψη τον κανονισμό (ΕΟΚ) αριθ. 1360/90 του Συμβουλίου της 7ης Μαΐου 1990 για τη σύσταση Ευρωπαϊκού Ιδρύματος Επαγγελματικής Εκπαίδευσης (4) και ιδίως το άρθρο 11,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής της 19ης Νοεμβρίου 2002 για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (5) του Συμβουλίου και συγκεκριμένα το άρθρο 94,
   έχοντας υπόψη το άρθρο 71 και το Παράρτημα V του Κανονισμού του,
   έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής Απασχόλησης και Κοινωνικών Υποθέσεων (A6-0113/2007),

               1.

               σημειώνει ότι οι τελικοί ετήσιοι λογαριασμοί του Ευρωπαϊκού Ιδρύματος Επαγγελματικής Εκπαίδευσης για τα οικονομικά έτη 2004 και 2005 έχουν ως εξής:
               Λογαριασμός διαχείρισης των οικονομικών ετών 2004 και 2005

                           (σε 1000 EUR)

                           2005

                           2004

                              Έσοδα

                           Επιχορηγήσεις της Επιτροπής

                           18 500

                           17 600

                           Λοιποί χρηματοδότες — Υπουργείο Εξωτερικών Ιταλίας

                           479

                           800

                           Λοιποί χρηματοδότες — ΕΚ — ΕΤΕ σύμβαση ΜΕD

                           2 500

                           0

                           Λοιποί χρηματοδότες — CE — σύμβαση Tempus TA 2004/05

                           1 739

                           0

                           Διάφορα έσοδα

                           34

                           80

                              Σύνολο εσόδων (α)

                              23 252

                              18 480

                              Δαπάνες

                              Προσωπικό — Τίτλος Ι του προϋπολογισμού

                           Πληρωμές

                           11 310

                           11 122

                           Μεταφερθείσες από έτους εις έτος πιστώσεις

                           478

                           123

                              Διοίκηση — Τίτλος ΙΙ του προϋπολογισμού

                           Πληρωμές

                           1 232

                           1 213

                           Μεταφερθείσες από έτους εις έτος πιστώσεις

                           326

                           247

                              Επιχειρησιακές δραστηριότητες — Τίτλος ΙΙΙ του προϋπολογισμού

                           Πληρωμές

                           2 818

                           3 449

                           Μεταφερθείσες από έτους εις έτος πιστώσεις

                           1 925

                           1 168

                              Έσοδα με καθορισμένο προορισμό — Τίτλος IV

                           Πληρωμές

                           123

                           260

                           Εισπραχθείσες πιστώσεις — μη καταβληθείσες το 2005

                           356

                           540

                              CE — ETE σύμβαση MED — Τίτλος V

                           Πληρωμές

                           135

                           0

                           Εισπραχθείσες πιστώσεις — μη καταβληθείσες το 2005

                           2 365

                           0

                              CE — σύμβαση Tempus TA 2004/05 — Τίτλος VI

                           Πληρωμές

                           677

                           0

                           Εισπραχθείσες πιστώσεις — μη καταβληθείσες το 2005

                           1 062

                           0

                              Σύνολο δαπανών (β)

                              22 808

                              18 122

                              Αποτέλεσμα του οικονομικού έτους (α - β)

                              444

                              358

                           Μεταφερόμενο υπόλοιπο από το προηγούμενο οικονομικό έτος

                           - 759

                           -1 318

                           Πιστώσεις που μεταφέρθηκαν και ακυρώθηκαν

                           388

                           204

                           Επιστροφές στην Επιτροπή

                           0

                           0

                           Συναλλαγματικές διαφορές

                           1

                           - 4

                              Υπόλοιπο για το οικονομικό έτος

                              74

                              - 759

                              Πηγή: Τα στοιχεία δόθηκαν από το Ίδρυμα — Στον παρόντα πίνακα συγκεφαλαιώνονται τα στοιχεία που παρείχε το Ίδρυμα στους ετήσιους λογαριασμούς του.

               2.

               εγκρίνει το κλείσιμο των λογαριασμών του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2005·

               3.

               αναθέτει στον Πρόεδρό του να διαβιβάσει την παρούσα απόφαση στη διευθύντρια του Ευρωπαϊκού Ιδρύματος Επαγγελματικής Εκπαίδευσης, το Συμβούλιο, την Επιτροπή και το Ελεγκτικό Συνέδριο και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Hans-Gert PÖTTERING

            Ο Γενικός Γραμματέας

         Harald RØMER

      (1)  ΕΕ C 266, 31.10.2006, σ. 40.

      (2)  ΕΕ C 312, 19.12.2006, σ. 73.

      (3)  EE L 248, 16.9.2002, σ. 1. Κανονισμός όπως τροποποιήθηκε με τον κανονισμό (EΚ, Ευρατόμ) αριθ. 1995/2006 (ΕΕ L 390, 30.12.2006, σ. 1).

      (4)  ΕΕ L 131, 23.5.1990, σ. 1. Κανονισμός όπως τροποποιήθηκε τελευταία με τον κανονισμό (EΚ) αριθ. 1648/2003 (ΕΕ L 245, 29.9.2003, σ. 22).

      (5)  EE L 357, 31.12.2002, σ. 72.


title: 2007/114/ΕΚ: Απόφαση της Επιτροπής, της 8ης Φεβρουαρίου 2007 , για την τροποποίηση της απόφασης 2005/56/ΕΚ, για τη σύσταση του εκτελεστικού οργανισμού εκπαίδευσης, οπτικοακουστικών θεμάτων και πολιτισμού για τη διαχείριση της κοινοτικής δράσης στους τομείς της εκπαίδευσης, των οπτικοακουστικών θεμάτων και του πολιτισμού κατ’ εφαρμογή του κανονισμού (ΕΚ) αριθ. 58/2003 του Συμβουλίου (Κείμενο που παρουσιάζει ενδιαφέρον για τον ΕΟΧ )

text:
               17.2.2007

               EL

               Επίσημη Εφημερίδα της Ευρωπαϊκής Ένωσης

               L 49/21

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 8ης Φεβρουαρίου 2007
   για την τροποποίηση της απόφασης 2005/56/ΕΚ, για τη σύσταση του «εκτελεστικού οργανισμού εκπαίδευσης, οπτικοακουστικών θεμάτων και πολιτισμού» για τη διαχείριση της κοινοτικής δράσης στους τομείς της εκπαίδευσης, των οπτικοακουστικών θεμάτων και του πολιτισμού κατ’ εφαρμογή του κανονισμού (ΕΚ) αριθ. 58/2003 του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   (2007/114/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 58/2003 του Συμβουλίου, της 19ης Δεκεμβρίου 2002, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (1), και ιδίως το άρθρο 3 παράγραφος 1,
   Εκτιμώντας τα ακόλουθα:

               (1)

               Βάσει του άρθρου 4 της απόφασης 2005/56/ΕΚ της Επιτροπής (2), ο εκτελεστικός οργανισμός «εκπαίδευσης, οπτικοακουστικών θεμάτων και πολιτισμού» (καλούμενος στο εξής ο «οργανισμός») είναι επιφορτισμένος με ορισμένα καθήκοντα σχετικά με τη διαχείριση κοινοτικών προγραμμάτων στους τομείς της εκπαίδευσης, των οπτικοακουστικών μέσων και του πολιτισμού.

               (2)

               Στις 31 Δεκεμβρίου 2006, η πλειονότητα των προγραμμάτων που έχουν ανατεθεί στον οργανισμό έφθασαν στην ολοκλήρωσή τους. Αυτά θα αντικατασταθούν από νέα προγράμματα, τα οποία θα καλύψουν την περίοδο από 1ης Ιανουαρίου 2007 έως 31 Δεκεμβρίου 2013.

               (3)

               Η εξωτερική αξιολόγηση που πραγματοποιήθηκε τον Νοέμβριο του 2006 από την Επιτροπή σύμφωνα με το άρθρο 3 παράγραφος 2 της απόφασης 2005/56/ΕΚ έδειξε, ότι η προσφυγή στον οργανισμό αποτελεί την καλύτερη λύση για τη διαχείριση ορισμένων κεντρικών πτυχών των κοινοτικών προγραμμάτων στους τομείς της εκπαίδευσης, των οπτικοακουστικών μέσων και του πολιτισμού. Η αξιολόγηση αυτή συνέστησε κατόπιν τούτου την επέκταση των καθηκόντων του οργανισμού στη διαχείριση των κεντρικών πτυχών των νέων προγραμμάτων στους τομείς της εκπαίδευσης, των οπτικοακουστικών μέσων και του πολιτισμού.

               (4)

               Υπό το φως της εν λόγω αξιολόγησης, κρίθηκε σκόπιμο να ανατεθεί στον οργανισμό όχι μόνο η διαχείριση αυτών των νέων προγραμμάτων αλλά επίσης η διαχείριση των σχεδίων που, ενώ εμπίπτουν στο πεδίο των παρουσών αρμοδιοτήτων του οργανισμού, μπορούν να χρηματοδοτηθούν από άλλα μέσα ή πόρους. Πρόκειται για σχέδια που μπορούν να χρηματοδοτηθούν από την ενίσχυση της Κοινότητας στις χώρες των δυτικών Βαλκανίων, από τους πόρους του Ευρωπαϊκού Ταμείου Ανάπτυξης, από ορισμένα μέσα της ευρωπαϊκής πολιτικής γειτονίας και εταιρικής σχέσης, από το μέσο χρηματοδότησης της συνεργασίας για την ανάπτυξη καθώς και από ορισμένες συμφωνίες που έχουν συναφθεί από την Κοινοτητα με τρίτες χώρες στους τομείς της εκπαίδευσης , της επαγγελματικής κατάρτισης και της νεολαίας.

               (5)

               Εξάλλου, η Επιτροπή επιθυμεί να αναθέσει στον οργανισμό την εφαρμογή, σε κοινοτικό επίπεδο, του δικτύου ενημέρωσης για την επαίδευση στην Ευρώπη («Eurydice») που προβλέπεται από την ενέργεια 6.1 της δεύτερης φάσης του προγράμματος κοινοτικής δράσης σε θέματα εκπαίδευσης «Σωκράτης» και από το οριζόντιο πρόγραμμα του προγράμματος δράσης στον τομέα της εκπαίδευσης και της διά βίου κατάρτισης «Life Long Learning».

               (6)

               Τέλος, θα πρέπει, για να εξασφαλιστεί μια σταθερή και αποτελεσματική διαχείριση των νέων προγραμμάτων που ανατίθενται στον οργανισμό, να τροποποιηθεί η διάρκεια λειτουργίας του και να προσαρμοστεί στη διάρκεια αυτών των νέων προγραμμάτων. Η διάρκεια λειτουργίας του οργανισμού, εξάλλου, θα πρέπει να περιλάβει μια περίοδο προοδευτικής κατάργησης («phasing out») δύο ετών σε σχέση με την περίοδο υλοποίησης αυτών των νέων προγραμμάτων (2014-2015), κατά τρόπο ώστε η να καταστεί δυνατό για τον οργανισμό να ολοκληρώσει τα σχέδια που θα έχουν επιλεγεί κατά τη διάρκεια του τελευταίου έτους αυτής της περιόδου εφαρμογής.

               (7)

               Κρίνεται σκόπιμο να τροποποιηθεί η απόφαση 2005/56/ΕΚ ανάλογα.

               (8)

               Οι διατάξεις που θεσπίζονται στην παρούσα απόφαση είναι σύμφωνες με τη γνώμη της επιτροπής των εκτελεστικών οργανισμών,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2005/56/ΕΚ τροποποιείται ως εξής:

               1)

               Το άρθρο 3 παράγραφος 1 αντικαθίσταται από το ακόλουθο κείμενο:
               «1.   Ο οργανισμός θεσπίζεται για την περίοδο που αρχίζει από 1ης Ιανουαρίου 2005 και ολοκληρώνεται στις 31 Δεκεμβρίου 2015.».

               2)

               Το άρθρο 4 παράγραφος 1 αντικαθίσταται από το ακόλουθο κείμενο:
               «1.   Ο οργανισμός είναι υπεύθυνος για τη διαχείριση ορισμένων πτυχών των ακόλουθων κοινοτικών προγραμμάτων:

                           1)

                           το δεύτερο στάδιο του προγράμματος κοινοτικής δράσης για την εκπαίδευση “Σωκράτης” (2000-2006) που θεσπίστηκε με την απόφαση αριθ. 253/2000/ΕΚ του Ευρωπαϊκού Κοινοβουλίου και του Συμβουλίου (3)·

                           2)

                           το δεύτερο στάδιο του προγράμματος κοινοτικής δράσης για την επαγγελματική κατάρτιση “Leonardo da Vinci” (2000-2006), που θεσπίστηκε με την απόφαση 1999/382/ΕΚ του Συμβουλίου (4)·

                           3)

                           το πρόγραμμα κοινοτικής δράσης “Νεολαία” (2000-2006), που θεσπίσθηκε με την απόφαση αριθ. 1031/2000/ΕΚ του Ευρωπαϊκού Κοινοβουλίου και του Συμβουλίου (5)·

                           4)

                           το πρόγραμμα “Πολιτισμός 2000” (2000-2006), που θεσπίστηκε με την απόφαση αριθ. 508/2000/ΕΚ του Ευρωπαϊκού Κοινοβουλίου και του Συμβουλίου (6)·

                           5)

                           τα σχέδια στον τομέα της τριτοβάθμιας εκπαίδευσης τα οποία μπορούν να χρηματοδοτούνται βάσει των διατάξεων για τη χορήγηση συνδρομής στα κράτη εταίρους της ανατολικής Ευρώπης και της κεντρικής Ασίας (2000-2006), που προβλέπονται από τον κανονισμό (ΕΚ, Ευρατόμ) αριθ. 99/2000 του Συμβουλίου (7)·

                           6)

                           τα σχέδια στον τομέα της τριτοβάθμιας εκπαίδευσης τα οποία μπορούν να χρηματοδοτούνται βάσει των διατάξεων για την παροχή βοήθειας προς την Αλβανία, τη Βοσνία-Ερζεγοβίνη, την Κροατία, την Ομοσπονδιακή Δημοκρατία της Γιουγκοσλαβίας και της Πρώην Γιουγκοσλαβικής Δημοκρατίας της Μακεδονίας (2000-2006), που εγκρίθηκαν στο πλαίσιο του κανονισμού (ΕΚ) αριθ. 2666/2000 του Συμβουλίου (8)·

                           7)

                           τα σχέδια που δύνανται να χρηματοδοτηθούν βάσει των διατάξεων για τη σύναψη συμφωνίας μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για την ανανέωση του προγράμματος συνεργασίας στους τομείς της τριτοβάθμιας εκπαίδευσης και της επαγγελματικής εκπαίδευσης και κατάρτισης (2001-2005), που εγκρίθηκαν με την απόφαση 2001/196/ΕΚ του Συμβουλίου (9)·

                           8)

                           τα σχέδια που δύνανται να χρηματοδοτηθούν βάσει των διατάξεων για τη σύναψη συμφωνίας μεταξύ της Ευρωπαϊκής Κοινότητας και της κυβέρνησης του Καναδά για την ανανέωση του προγράμματος συνεργασίας στους τομείς της τριτοβάθμιας εκπαίδευσης και της κατάρτισης (2001-2005), που εγκρίθηκαν με την απόφαση 2001/197/ΕΚ του Συμβουλίου (10)·

                           9)

                           το πρόγραμμα για την ενθάρρυνση της ανάπτυξης, της διανομής και της προώθησης των ευρωπαϊκών οπτικοακουστικών έργων (MEDIA Plus — Ανάπτυξη, διανομή και προώθηση) (2001-2006), που εγκρίθηκε με την απόφαση 2000/821/ΕΚ του Συμβουλίου (11)·

                           10)

                           το πρόγραμμα κατάρτισης για τους επαγγελματίες της ευρωπαϊκής βιομηχανίας οπτικοακουστικών προγραμμάτων (MEDIA-κατάρτιση) (2001-2006), που θεσπίσθηκε με την απόφαση αριθ. 163/2001/ΕΚ του Ευρωπαϊκού Κοινοβουλίου και του Συμβουλίου (12)·

                           11)

                           το πολυετές πρόγραμμα για την αποτελεσματική ενσωμάτωση των τεχνολογιών των πληροφοριών και των επικοινωνιών (ΤΠΕ) στα ευρωπαϊκά συστήματα εκπαίδευσης και κατάρτισης (Πρόγραμμα “e-learning”) (2004-2006), που θεσπίθηκε με την απόφαση αριθ. 2318/2003/ΕΚ του Ευρωπαϊκού Κοινοβουλίου και του Συμβουλίου (13)·

                           12)

                           το πρόγραμμα κοινοτικής δράσης για την προώθηση της συμμετοχής του ευρωπαίου πολίτη στα κοινά (συμμετοχή του πολίτη) (2004-2006), που εγκρίθηκε με την απόφαση 2004/100/ΕΚ του Συμβουλίου (14)·

                           13)

                           το πρόγραμμα κοινοτικής δράσης για την προώθηση των οργανισμών που δραστηριοποιούνται σε ευρωπαϊκό επίπεδο στον τομέα της νεολαίας (2004-2006), που θεσπίσθηκε με την απόφαση αριθ. 790/2004/ΕΚ του Ευρωπαϊκού Κοινοβουλίου και του Συμβουλίου (15)·

                           14)

                           το πρόγραμμα κοινοτικής δράσης για την προώθηση οργανισμών που δραστηριοποιούνται σε ευρωπαϊκό επίπεδο και την υποστήριξη ειδικών δραστηριοτήτων στον τομέα της εκπαίδευσης και της κατάρτισης (2004-2006), που θεσπίσθηκε με την απόφαση αριθ. 791/2004/ΕΚ του Ευρωπαϊκού Κοινοβουλίου και του Συμβουλίου (16)·

                           15)

                           το πρόγραμμα κοινοτικής δράσης για την προώθηση των οργανισμών που δραστηριοποιούνται σε ευρωπαϊκό επίπεδο στον τομέα του πολιτισμού (2004-2006), που εγκρίθηκε με την απόφαση αριθ. 92/2004/ΕΚ του Ευρωπαϊκού Κοινοβουλίου και του Συμβουλίου (17)·

                           16)

                           τα σχέδια στον τομέα της ανώτερης εκπαίδευσης που δύνανται να χρηματοδοτηθούν από τους πόρους του ένατου Ευρωπαϊκού Ταμείου Ανάπτυξης (2000-2007) (18)·

                           17)

                           το πρόγραμμα για την αύξηση της ποιότητας στην τριτοβάθμια εκπαίδευση και για την προώθηση της διαπολιτισμικής κατανόησης μέσω της συνεργασίας με τρίτες χώρες (Erasmus Mundus) (2004-2008), που εγκρίθηκε με την απόφαση αριθ. 2317/2003/ΕΚ του Ευρωπαϊκού Κοινοβουλίου και του Συμβουλίου (19)·

                           18)

                           τα σχέδια που δύνανται να χρηματοδοτηθούν βάσει των διατάξεων της συμφωνίας μεταξύ της Ευρωπαϊκής Κοινότητας και των Ηνωμένων Πολιτειών της Αμερικής με την οποία ανανεώνεται το πρόγραμμα συνεργασίας στον τομέα της τριτοβάθμιας εκπαίδευσης και της επαγγελματικής εκπαίδευσης και κατάρτισης (2006-2013), που εγκρίθηκε με την απόφαση 2006/910/ΕΚ του Συμβουλίου (20)·

                           19)

                           τα σχέδια που δύνανται να χρηματοδοτηθούν βάσει των διατάξεων της συμφωνίας μεταξύ της Ευρωπαϊκής Κοινότητας και της κυβέρνησης του Καναδά με την οποία θεσπίζεται ένα πλαίσιο συνεργασίας στους τομείς της τριτοβάθμιας εκπαίδευσης, της κατάρτισης και της νεολαίας (2006-2013), που εγκρίθηκε με την απόφαση 2006/964/ΕΚ του Συμβουλίου (21)·

                           20)

                           το πρόγραμμα δράσης στον τομέα της εκπαίδευσης και της διά βίου κατάρτισης “Life Long Learning” (2007-2013), που εγκρίθηκε με την απόφαση αριθ. 1720/2006/ΕΚ του Ευρωπαϊκού Κοινοβουλίου και του Συμβουλίου (22)·

                           21)

                           το πρόγραμμα “Πολιτισμός” (2007-2013), που εγκρίθηκε με την απόφαση αριθ. 1855/2006/ΕΚ του Ευρωπαϊκού Κοινοβουλίου και του Συμβουλίου (23)·

                           22)

                           το πρόγραμμα “Ευρώπη για τους πολίτες” που έχει σκοπό την προαγωγή της ενεργού ευρωπαϊκής ιδιότητας του πολίτη (2007-2013), που εγκρίθηκε με την απόφαση αριθ. 1904/2006/ΕΚ του Ευρωπαϊκού Κοινοβουλίου και του Συμβουλίου (24)·

                           23)

                           το πρόγραμμα “Νεολαία εν δράσει” (2007-2013), που εγκρίθηκε με την απόφαση αριθ. 1719/2006/ΕΚ του Ευρωπαϊκού Κοινοβουλίου και του Συμβουλίου (25)·

                           24)

                           το πρόγραμμα υποστήριξης προς τον ευρωπαϊκό τομέα οπτικοακουστικών μέσων (MEDIA 2007) (2007-2013), που εγκρίθηκε με την απόφαση αριθ. 1718/2006/ΕΚ του Ευρωπαϊκού Κοινοβουλίου και του Συμβουλίου (26)·

                           25)

                           τα σχέδια του τομέα της τριτοβάθμιας εκπαίδευσης και της νεολαίας που δύνανται να χρηματοδοτηθούν μέσω των διατάξεων για τη θέσπιση μηχανισμού προενταξιακής βοήθειας (IAP) (2007-2013), το οποίο θεσπίστηκε με τον κανονισμό (ΕΚ) αριθ. 1085/2006 του Συμβουλίου (27)·

                           26)

                           τα σχέδια του τομέα της τριτοβάθμιας εκπαίδευσης που δύνανται να χρηματοδοτηθούν μέσω των διατάξεων σχετικά με την ενίσχυση για την οικονομική συνεργασία με τις αναπτυσσόμενες χώρες της Ασίας, που εγκρίθηκαν στο πλαίσιο του κανονισμού (ΕΟΚ) αριθ. 443/92 του Συμβουλίου (28)·

                           27)

                           τα σχέδια του τομέα της τριτοβάθμιας εκπαίδευσης που δύνανται να χρηματοδοτηθούν μέσω των διατάξεων του ευρωπαϊκού μέσου γειτονίας και εταιρικής σχέσης το οποίο δημιουργήθηκε, βάσει του κανονισμού (ΕΚ) αριθ. 1638/2006 του Ευρωπαϊκού Κοινοβουλίου και του Συμβουλίου (29)·

                           28)

                           τα σχέδια τομέα της τριτοβάθμιας εκπαίδευσης που δύνανται να χρηματοδοτηθούν από το όργανο χρηματοδότησης της συνεργασίας για την ανάπτυξη βάσει του κανονισμού (ΕΚ) αριθ. 1905/2006 του Ευρωπαϊκού Κοινοβουλίου και του Συμβουλίου (30).

               3)

               Στο άρθρο 4 παράγραφος 2 μετά το στοιχείο γ) προστίθεται ένα τελευταίο στοιχείο δ):

                           «δ)

                           Η υλοποίηση, σε κοινοτικό επίπεδο, του δικτύου ενημέρωσης για την εκπαίδευση στην Ευρώπη (“Eurydice”) για τη συλλογή, την ανάλυση και τη διάδοση των πληροφοριών καθώς και την εκπόνηση μελετών και δημοσιεύσεων.».

               4)

               Το άρθρο 6 αντικαθίσταται από το ακόλουθο κείμενο:
               «Άρθρο 6
               Επιδότηση
               Με την επιφύλαξη άλλων εσόδων, ο οργανισμός λαμβάνει, για τη λειτουργία του, επιδότηση εγγεγραμμένη στο γενικό προϋπολογισμό των Ευρωπαϊκών Κοινοτήτων καθώς και πόρους του Ευρωπαϊκού Ταμείου Ανάπτυξης. Η επιδότηση αυτή και οι πόροι κρατούνται από τη χρηματοδοτική κάλυψη των αντίστοιχων προγραμμάτων που αναφέρονται στο άρθρο 4 παράγραφος 1 και, όπου χρειάζεται, από εκείνη άλλων κοινοτικών προγραμμάτων, η εκτέλεση των οποίων ανατίθεται στον οργανισμό σε εφαρμογή του άρθρου 4 παράγραφος 3.».

         Άρθρο 2
   Η παρούσα απόφαση αρχίζει να ισχύει την 1η Ιανουαρίου 2007.

      Βρυξέλλες, 8 Φεβρουαρίου 2007.

            Για την Επιτροπή

         Ján FIGEĽ

            Μέλος της Επιτροπής

      (1)  ΕΕ L 11 της 16.1.2003, σ. 1.

      (2)  ΕΕ L 24 της 27.1.2005, σ. 35.

      (3)

               (1)*

                  ΕΕ L 28 της 3.2.2000, σ. 1. Απόφαση όπως τροποποιήθηκε τελευταία με τον κανονισμό (ΕΚ) αριθ. 885/2004 του Συμβουλίου (ΕΕ L 168 της 1.5.2004, σ. 1).

      (4)

               (2)*

                  ΕΕ L 146 της 11.6.1999, σ. 33. Απόφαση όπως τροποποιήθηκε τελευταία με τον κανονισμό (ΕΚ) αριθ. 885/2004.

      (5)

               (3)*

                  ΕΕ L 117 της 18.5.2000, σ. 1. Απόφαση όπως τροποποιήθηκε τελευταία με τον κανονισμό (ΕΚ) αριθ. 885/2004.

      (6)

               (4)*

                  ΕΕ L 63 της 10.3.2000, σ. 1. Απόφαση όπως τροποποιήθηκε τελευταία με τον κανονισμό (ΕΚ) αριθ. 885/2004.

      (7)

               (5)*

                  ΕΕ L 12 της 18.1.2000, σ. 1. Κανονισμός όπως τροποποιήθηκε με τον κανονισμό (ΕΚ) αριθ. 2112/2005 του Συμβουλίου (ΕΕ L 344 της 27.12.2005, σ. 23).

      (8)

               (6)*

                  ΕΕ L 306 της 7.12.2000, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2112/2005.

      (9)

               (7)*

                  ΕΕ L 71 της 13.3.2001, σ. 7.

      (10)

               (8)*

                  ΕΕ L 71 της 13.3.2001, σ. 15.

      (11)

               (9)*

                  ΕΕ L 336 της 30.12.2000, σ. 82. Απόφαση όπως τροποποιήθηκε τελευταία με τον κανονισμό (ΕΚ) αριθ. 885/2004.

      (12)

               (10)*

                  ΕΕ L 26 της 27.1.2001, σ. 1. Απόφαση όπως τροποποιήθηκε τελευταία με τον κανονισμό (ΕΚ) αριθ. 885/2004.

      (13)

               (11)*

                  ΕΕ L 345 της 31.12.2003, σ. 9.

      (14)

               (12)*

                  ΕΕ L 30 της 4.2.2004, σ. 6.

      (15)

               (13)*

                  ΕΕ L 138 της 30.4.2004, σ. 24.

      (16)

               (14)*

                  ΕΕ L 138 της 30.4.2004, σ. 31.

      (17)

               (15)*

                  ΕΕ L 138 της 30.4.2004, σ. 40.

      (18)

               (16)*

               Ταμείο που θεσπίστηκε με την εσωτερική συμφωνία μεταξύ των αντιπροσώπων των κυβερνήσεων των κρατών μελών, συνελθόντων στα πλαίσια του Συμβουλίου, για τη χρηματοδότηση και τη διαχείριση των ενισχύσεων της Κοινότητας στο πλαίσιο του χρηματοδοτικού πρωτοκόλλου της συμφωνίας εταιρικής σχέσης μεταξύ των κρατών της Αφρικής, της Καραϊβικής και του Ειρηνικού, και της Ευρωπαϊκής Κοινότητας και των κρατών μελών της, η οποία υπογράφηκε στο Κοτονού, Μπενίν, στις 23 Ιουνίου 2000, καθώς και για τη χορήγηση χρηματοδοτικής ενίσχυσης στις υπερπόντιες χώρες και εδάφη για τις οποίες ισχύουν οι διατάξεις του τέταρτου μέρους της συνθήκης ΕΚ (ΕΕ L 317 της 15.12.2000, σ. 355).

      (19)

               (17)*

                  ΕΕ L 345 της 31.12.2003, σ. 1.

      (20)

               (18)*

                  ΕΕ L 346 της 9.12.2006, σ. 33.

      (21)

               (19)*

                  ΕΕ L 397 της 30.12.2006, σ. 14.

      (22)

               (20)*

                  ΕΕ L 327 της 24.11.2006, σ. 45.

      (23)

               (21)*

                  ΕΕ L 372 της 27.12.2006, σ. 1.

      (24)

               (22)*

                  ΕΕ L 378 της 27.12.2006, σ. 32.

      (25)

               (23)*

                  ΕΕ L 327 της 24.11.2006, σ. 30.

      (26)

               (24)*

                  ΕΕ L 327 της 24.11.2006, σ. 12.

      (27)

               (25)*

                  ΕΕ L 210 της 31.7.2006, σ. 82.

      (28)

               (26)*

                  ΕΕ L 52 της 27.2.1992, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2112/2005.

      (29)

               (27)*

                  ΕΕ L 310 της 9.11.2006, σ. 1.

      (30)

               (28)*

                  ΕΕ L 378 της 27.12.2006, σ. 41.».